title: Primetime Emmy 2016

text: Primetime Emmy 2016 oli järjestyksessään 68. Primetime Emmy -palkintogaala, jossa jaettiin palkinnot televisiosarjoille ja ohjelmille, joita esitettiin Yhdysvalloissa 1. kesäkuuta 2015 – 31. toukokuuta 2016. Gaala järjestettiin Microsoft Theaterissa Los Angelesissa 18. syyskuuta 2016.


title: Primetime Emmy 2016

text: Eniten palkintoja sai "Game of Thrones", joka voitti yhteensä 12 palkintoa muun muassa parhaasta draamasarjasta, ohjauksesta ja käsikirjoituksesta. Sarjasta tuli kaikkien aikojen eniten Emmy-palkintoja saanut parhaan katseluajan televisiosarja rikkoen "Frasierin" edellisen ennätyksen.


title: Primetime Emmy 2016

text: Ehdokkaat julkistettiin 14. heinäkuuta 2016.


title: Juho Kanervo

text: Juho Kanervo (14. heinäkuuta 1891 Mustamäki, Uusikirkko – 1. tammikuuta 1934) oli suomalainen taidemaalari.


title: Juho Kanervo

text: Kanervo opiskeli Viipurin taiteen ystävien piirustuskoulussa 1910–1915. Hän osallistui Suomen Taiteilijain näyttelyihin vuosina 1923, 1925, 1926, 1928, 1930 ja 1931. Kanervon töitä oli esillä myös Tallinnassa ja Tartossa 1930–1931.


title: Hannu Piekkola

text: Hannu Piekkola on suomalainen taloustieteilijä. Hän työskentelee taloustieteen professorina Vaasan yliopistossa. Aiemmin Piekkola on työskennellyt muun muassa tutkimuspäällikkönä Elinkeinoelämän tutkimuslaitoksella ja tutkijana Palkansaajien tutkimuslaitoksella. Hän on Helsingin yliopiston taloustieteen dosentti.


title: Hannu Piekkola

text: Piekkola on koulutukseltaan valtiotieteiden tohtori. Piekkola väitteli tohtoriksi Helsingin yliopistosta vuonna 1995 otsikolla "Capital Income Taxation and Tax Criteria in International Capital Markets".


title: Luettelo Suomen kesäyliopistoista

text: Tämä on Luettelo Suomen kesäyliopistoista. Luettelo pohjautuu Suomen kesäyliopistojen vuoden 2015 toiminnan yhteenvetojulkaisuun.


title: Luettelo Suomen kesäyliopistoista

text: Vuonna 2015 Suomen kesäyliopistossa järjestettiin yhteensä 5 288 opintojaksoa, joille osallistui kaikkiaan 101 528 osallistujaa (Huom: ). Osallistujista naisia oli 74,6 prosenttia (75 782). Opetustuntien määrällä mitattuna eniten opetusta annettiin Helsingin seudun kesäyliopistossa (18 533 oppituntia), Pohjois-Pohjanmaan kesäyliopistossa (17 974), Tampereen kesäyliopistossa (13 142), Turun kesäyliopistossa (7 621) ja Snellman-kesäyliopistossa (Kuopion kesäyliopisto: 5 838).


title: Luettelo Suomen kesäyliopistoista

text: Avoimen yliopisto-opetuksen osuus oli huomattava (49,7 %) kesäyliopistoissa vuonna 2015 järjestettyjen opintojaksojen lukumäärästä. Kesäyliopistojen avoimen yliopisto-opetuksen kursseilla suoritettiin vuoden aikana yhteensä 62 975 opintopistettä. Näistä erityisen suuri osuus eli lähes kolmannes kaikista opintopisteistä (19 470 op) suoritettiin Itä-Suomen yliopiston suoritusvaatimusten mukaan.


title: Elin Nordlund

text: Elin Johanna Nordlund (4. helmikuuta 1855 Pori – 27. elokuuta 1932) oli suomalainen taidemaalari.


title: Elin Nordlund

text: Nordlundin vanhemmat olivat Porin lyseon rehtori, kirjailija Carl Ferdinand Nordlund (1820–1905) ja Johanna Elisabet von Schantz (1831–1901). Hän opiskeli kotimassa Hjalmar Munsterhjelmin ja Maria Wiikin johdolla sekä Adolf von Beckerin yksityisessä akatemiassa. Ulkomailla hän opiskeli August Malmströmin johdolla Tukholmassa 1871–1872 sekä R. Collinin ja Gustave-Claude-Etienne Courtois’n johdolla Pariisissa 1885–1886 ja Julius Paulsonin johdolla Kööpenhaminassa 1887–1888. Hän osallistui Suomen Taiteilijain näyttelyihin vuosina 1895, 1896 ja 1897. Nordlund toimi piirustuksenopettajana oppikouluissa 1875–1912.


title: Vöyrin marssi

text: Vöyrin marssi (myös "Suojeluskunnat Suomenmaassa") on Suomen sisällissodan alkuvaiheessa syntynyt valkoisten marssilaulu. Laululla ei ollut yhtä sanoittajaa ja sen syntyperä on tuntematon. Tiettävästi se on kuitenkin Etelä-Pohjanmaalta, mihin sanoissa mainitut paikkakunnatkin viittaavat.


title: Vöyrin marssi

text: Laulu sisältää viittauksia niin senaattori Serlachiuksen perustamaan ja Gaston Ahrenbergin komentamaan ratsastavaan poliisikomennuskuntaan, suojeluskuntiin kuin myös jääkäriliikkeeseen. Laulun nimi viittaa Vöyrin sotakouluun.


title: Vöyrin marssi

text:
"Suojeluskunnat Suomenmaassa"
"järjestystä vaatii,"
"kaikki ryssät maasta pois"
"ja alas punakaarti."


title: Vöyrin marssi

text:
"Hei! Saksanniemi, Jääkärijoukko,"
"Lapuan ja Härmän loukko,"
"Vöyri, Kauhava ja muut."


title: Vöyrin marssi

text:
"Jääkäreillä mukanaan"
"on menestys ja onni,"
"meikäläisten vyöllä riippuu"
"saksalainen pommi."


title: Vöyrin marssi

text:
"Pikkuryssät Pietarissa"
"näkee pahaa unta,"
"Venäjä on rajamaa"
"ja Suomi valtakunta."


title: Vöyrin marssi

text:
"Eespäin veikot, pelko pois"
"ja rivakasti tahti,"
"suojeluskunnat Suomenmaan"
"on vapauden vahti."


title: Alcalá

text: Alcalá tai Alcala voi tarkoittaa seuraavia:


title: Kaarlo Larna

text: Kaarlo Larna (15. marraskuuta 1927 – 30. lokakuuta 1975) oli suomalainen taloustieteilijä. Hän työskenteli muun muassa taloudellisena asiantuntijana Kansallis-Osake-Pankissa, assistenttina Helsingin yliopistossa, virkamiehenä Yhdistyneiden kansakuntien sihteeristössä 1959–1961, Elinkeinoelämän tutkimuslaitoksen johtajana 1961–1963 ja 1973–1975, Sitran yliasiamiehenä 1972–1973 sekä Suomen Teollisuusliiton johtajana ja varatoimistusjohtajana. Larna oli koulutukseltaan valtiotieteiden tohtori Helsingin yliopistosta (väitös 1959). Hän toimi Taloustieteellisen Seuran puheenjohtajana 1954 ja Kansantaloustieteellisen yhdistyksen esimiehenä vuonna 1966.


title: Etapit 12–21 Ranskan ympäriajossa 2016

text: Ranskan ympäriajon 2016 etappien 12–21 tulokset:


title: Etapit 12–21 Ranskan ympäriajossa 2016

text:
12. etapin tulokset
Kokonaistilanne 12. etapin jälkeen


title: Etapit 12–21 Ranskan ympäriajossa 2016

text:
13. etapin tulokset
Kokonaistilanne 13. etapin jälkeen


title: Etapit 12–21 Ranskan ympäriajossa 2016

text:
14. etapin tulokset
Kokonaistilanne 14. etapin jälkeen


title: Etapit 12–21 Ranskan ympäriajossa 2016

text:
15. etapin tulokset
Kokonaistilanne 15. etapin jälkeen


title: Etapit 12–21 Ranskan ympäriajossa 2016

text:
16. etapin tulokset
Kokonaistilanne 16. etapin jälkeen


title: Etapit 12–21 Ranskan ympäriajossa 2016

text:
17. etapin tulokset
Kokonaistilanne 17. etapin jälkeen


title: Etapit 12–21 Ranskan ympäriajossa 2016

text:
18. etapin tulokset
Kokonaistilanne 18. etapin jälkeen


title: Etapit 12–21 Ranskan ympäriajossa 2016

text:
19. etapin tulokset
Kokonaistilanne 19. etapin jälkeen


title: Etapit 12–21 Ranskan ympäriajossa 2016

text:
20. etapin tulokset
Kokonaistilanne 20. etapin jälkeen


title: Etapit 12–21 Ranskan ympäriajossa 2016

text:
21. etapin tulokset
Lopputulokset 21. etapin jälkeen


title: Karşıyaka Basket

text: Karşıyaka Basket on turkkilainen koripalloseura İzmirin kaupungista.


title: Karşıyaka Basket

text: Seura voitti Turkin mestaruuden vuosina 1987 ja 2015 sekä Turkin cup-mestaruuden vuonna 2014. Se on osallistunut useasti eurooppalaisiin seurakilpailuihin ja sijoittui EuroChallengessa kaudella 2012–2013 hopealle. Seura on tunnettu myös sponsorinimellä Pınar Karşıyaka.


title: L'Isle-Jourdain (Gers)

text: L'Isle-Jourdain on kunta Lounais-Ranskassa Gers'n departementissa Languedoc-Roussillon-Midi-Pyrénées'n alueella.


title: L'Isle-Jourdain (Gers)

text: Kaupungin nähtävyyksiä on kollegiaalikirkko Saint-Martin. Kirkko rakennettiin keskiajalla 1100-luvulla, mutta hugenotit tuhosivat sen vuonna 1580. Nykyinen kirkko rakennettiin 1700-luvun lopulla. Kirkon kellotorni on peräisin 1300-luvulta.


title: L'Isle-Jourdain (Gers)

text: Kampanologinen museo ("Musée européen d'art campanaire") on avattu vuonna 1994 vanhaan kauppahalliin. Siellä esitellään erilaisia soitinkelloja


title: Pohjois-Pohjanmaan kesäyliopisto

text: Pohjois-Pohjanmaan kesäyliopisto on Oulussa kotipaikkaansa pitävä, Pohjois-Pohjanmaan kesäyliopisto r.y.:n ylläpitämä suomalainen kesäyliopisto. Se on perustettu vuonna 1951. Sivutoimipisteet kesäyliopistolla on Kuusamossa, Raahessa, Ylivieskassa ja Pyhäjärvellä. Vuonna 2015 yksittäisiä kursseja järjestettiin lisäksi seuraavilla paikkakunnilla: Hailuoto, Ii, Kalajoki, Lofootit (Norja), Nivala ja Pyhäjoki.


title: Pohjois-Pohjanmaan kesäyliopisto

text:
Vuonna 2015 kesäyliopisto järjesti eri toimipisteissään yhteensä 866 opintojaksoa, joille osallistui kaikkiaan 15 834 opiskelijaa. Annettujen oppituntien määrällä (yhteensä 17 974 oppituntia vuonna 2015) mitattuna Pohjois-Pohjanmaan kesäyliopisto antoi Suomen toiseksi eniten opetusta antanut kesäyliopisto vuonna 2015 Helsingin seudun kesäyliopiston jälkeen.
Opetuksesta huomattava osa (415 opintojaksoa) oli avoimen yliopiston opetusta. Näille kursseille osallistui yhteensä 6 699 opiskelijaa, jotka suorittivat kursseilla yhteenlaskettuna 11 159 opintopistettä. Opettajakuntaan kuului yhteensä 359 henkilöä, joista avoimessa yliopistossa opetti 173, joista professoreja tai dosentteja oli 84. Muussa kuin avoimessa yliopisto-opetuksessa opetusta antoi 186 opettajaa.


title: Pohjois-Pohjanmaan kesäyliopisto

text: Pohjois-Pohjanmaan kesäyliopisto rahoitti toimintaansa ensisijaisesti opiskelijamaksuilla (51,7 % kaikista tuloista) ja valtion maksuosuudella (38,7 %). Kuntien maksuosuudet muodostivat 4,0 prosenttia ja hankkeina tai tilauskoulutuksista saatiin 5,6 % vuoden 2015 tuloista.


title: Banvit BK

text: Banvit Basketbol Kulübü on turkkilainen koripalloseura Bandırman kaupungista.


title: Banvit BK

text: Seura on yltänyt Turkin pääsarjassa ja Turkin cupissa parhaimmillaan hopealle. Se on osallistunut useasti eurooppalaisiin seurakilpailuihin. Kaudella 2014–2015 Banvit ylsi EuroCupissa välieriin.


title: Bikineitä ja timantteja

text: Bikineitä ja timantteja on Salatut elämät -televisiosarjan seitsemäs nettiin julkaistu spin-off-sarja. Ohjelma julkaistiin MTV:n Katsomo-palvelussa kesällä 2016. Alissa, Iida ja Sanni lähtevät kylpylälomalle vanhaan kartanoon, joka etenee odottamattomiin suuntiin ja sarjassa paljastuu Alissan menneisyys. Kesällä 2017 sarja esitettiin MTV3:lla kolmiosaisena koosteena.


title: Juha Kilponen

text: Juha Kilponen on suomalainen taloustieteilijä. Hän työskentelee Suomen Pankin rahapolitiikka- ja tutkimusosastolla ennustetoimiston päällikkönä. Aiemmin Kilponen on työskennellyt ekonomistina Valtion taloudellisessa tutkimuslaitoksessa, vierailevana tutkijana Cass Business Schoolissa Lontoossa ja Euroopan keskuspankin tutkimusosastolla sekä Euroopan rahoitusvakausvälineen palveluksessa. Kilponen on Turun yliopiston makrotaloustieteen dosentti.


title: Juha Kilponen

text: Kilponen on yhdessä Mika Kuismasen, Antti Ripatin ja Jouko Vilmusen kanssa kehittänyt Suomen Pankin ennustemallin, Aino-mallin.


title: Juha Kilponen

text: Kilponen on koulutukseltaan taloustieteen tohtori. Hän väitteli tohtoriksi Euroopan yliopistoinstituutista vuonna 1999 otsikolla "The Political Economy of Monetary Policy and Wage Bargaining - Theory and Econometric Evidence".


title: Uşak Sportif

text: Uşak Sportif on turkkilainen koripalloseura Uşakin kaupungista.


title: Uşak Sportif

text: Seura on pelannut Turkin pääsarjan lisäksi eurooppalaisissa seurakilpailuissa.


title: Darüşşafaka SK

text: Darüşşafaka Spor Kulübü on turkkilainen koripalloseura Istanbulin kaupungista.


title: Darüşşafaka SK

text: Seura voitti Turkin mestaruuden vuosina 1961 ja 1962. Lisäksi seura on voittanut Turkin cupin kahdesti, vuosina 2002 ja 2016. Se on osallistunut myös eurooppalaisiin seurajoukkuekilpailuihin kuten Euroliigaan.


title: Tampereen kesäyliopisto

text: Tampereen kesäyliopisto on Tampereelta käsin toimiva, Tampereen kesäyliopistoyhdistys r.y.:n ylläpitämä suomalainen kesäyliopisto. Se on perustettu vuonna 1955. Vuonna 2015 yksittäisiä kursseja järjestettiin lisäksi seuraavilla paikkakunnilla: Akaa, Heinola, Hämeenkyrö, Ikaalinen, Mänttä-Vilppula, Parkano, Pirkkala ja Ruovesi.


title: Tampereen kesäyliopisto

text:
Vuonna 2015 kesäyliopisto järjesti eri toimipisteissään yhteensä 495 opintojaksoa, joille osallistui kaikkiaan 11 620 opiskelijaa. Annettujen oppituntien määrällä (yhteensä 13 142 oppituntia vuonna 2015) mitattuna Tampereen kesäyliopisto antoi Suomen kolmanneksi eniten opetusta antanut kesäyliopisto vuonna 2015 Helsingin seudun kesäyliopiston ja Pohjois-Pohjanmaan kesäyliopiston jälkeen.
Opetuksesta huomattava osa (266 opintojaksoa) oli avoimen yliopiston opetusta. Näille kursseille osallistui yhteensä 4 769 opiskelijaa, jotka suorittivat kursseilla yhteenlaskettuna 10 175 opintopistettä. Enemmän avoimen yliopisto-opetuksen opintopisteitä suoritettiin vuonna 2015 ainoastaan Pohjois-Pohjanmaan kesäyliopistossa ja Helsingin seudun kesäyliopistossa. Opettajakuntaan kuului yhteensä 309 henkilöä, joista avoimessa yliopistossa opetti 132, joista professoreja tai dosentteja oli 37. Muussa kuin avoimessa yliopisto-opetuksessa opetusta antoi 177 opettajaa.


title: Tampereen kesäyliopisto

text: Tampereen kesäyliopisto rahoitti toimintaansa ensisijaisesti opiskelijamaksuilla (42,9 % kaikista tuloista) ja valtion maksuosuudella (37,0 %). Kuntien maksuosuudet muodostivat 14,8 prosenttia ja hankkeista, tilauskoulutuksista tai muualta saatiin 5,2 % vuoden 2015 tuloista.


title: Turun kesäyliopisto

text: Turun kesäyliopisto on Turussa toimiva, Turun Aikuiskoulutussäätiön ylläpitämä suomalainen kesäyliopisto. Se on perustettu vuonna 1936. Vuonna 2017 yksittäisiä kursseja järjestettiin lisäksi seuraavilla paikkakunnilla: Salo, Helsinki ja Valkeakoski.


title: Turun kesäyliopisto

text: Vuonna 2017 kesäyliopisto järjesti eri toimipisteissään yhteensä 416 opintojaksoa, joille osallistui kaikkiaan 7855 opiskelijaa.


title: Snellman-kesäyliopisto

text: Snellman-kesäyliopisto eli Kuopion kesäyliopisto on Kuopiosta käsin toimiva, Snellman-instituutti ry:n ylläpitämä suomalainen kesäyliopisto. Se on perustettu vuonna 1956. Sivutoimipisteet kesäyliopistolla on Iisalmessa ja Varkaudessa. Vuonna 2015 yksittäisiä kursseja järjestettiin lisäksi seuraavilla paikkakunnilla: Joensuu, Kiuruvesi, Rautalampi, Siilinjärvi ja Suonenjoki.Vuonna 2015 kesäyliopisto järjesti eri toimipisteissään yhteensä 273 opintojaksoa, joille osallistui kaikkiaan 5 351 opiskelijaa. Tävä on tamanomainen määsä, sillä kesäyliopistossa opiskelee vuositasolla 5 000–6 000 pohjoissavolaista opiskelijaa.Annettujen oppituntien määrällä (yhteensä 5 838 oppituntia vuonna 2015) mitattuna Snellman-kesäyliopisto antoi Suomen viidenneksi eniten opetusta antanut kesäyliopisto vuonna 2015.


title: Snellman-kesäyliopisto

text: Opetuksesta merkittävä osa (93 opintojaksoa) oli avoimen yliopiston opetusta. Näille kursseille osallistui yhteensä 1 225 opiskelijaa, jotka suorittivat kursseilla yhteenlaskettuna 1 217 opintopistettä. Opettajakuntaan kuului yhteensä 201 henkilöä, joista avoimessa yliopistossa opetti 53, joista professoreja tai dosentteja oli 15. Muussa kuin avoimessa yliopisto-opetuksessa opetusta antoi 148 opettajaa.


title: Snellman-kesäyliopisto

text: Kuopion kesäyliopistoa ylläpitää Snellman-instituutti. Kevääseen 2010 asti ylläpitäjänä toimi Kuopion Yliopistoseura ry.


title: Snellman-kesäyliopisto

text: Snellman-kesäyliopisto rahoitti toimintaansa ensisijaisesti opiskelijamaksuilla (55,8 % kaikista tuloista) ja valtion maksuosuudella (28,3 %). Kuntien maksuosuudet muodostivat 12,4 prosenttia ja hankkeina tai tilauskoulutuksista saatiin 2,7 % vuoden 2015 tuloista.


title: Ulu Grosbard

text: Israel ”Ulu” Grosbard (9. tammikuuta 1929 Antwerpen – 19. maaliskuuta 2012 New York) oli belgialaissyntyinen yhdysvaltalainen elokuva- ja teatteriohjaaja sekä elokuvatuottaja. Grosbard valikoi tehtävänsä tarkoin ja ohjasi viisi vuosikymmentä kattaneella urallaan vain kymmenkunta näytelmää ja seitsemän elokuvaa. Hänen erikoisalaansa olivat realistiset perhedraamat.


title: Ulu Grosbard

text: Grosbard syntyi Antwerpenissa miesten räätälinliikettä pitäneeseen juutalaisperheeseen, joka joutui toisen maailmansodan aikana lähtemään Belgiasta maanpakoon Kuubaan. Sodan jälkeen vuonna 1948 perhe muutti Yhdysvaltoihin, jossa Ulu Grosbard opiskeli Chicagon yliopistossa sekä draamaa Yalen yliopiston teatterikoulussa. Hän asettui New Yorkiin, jossa hän ohjasi sekä Broadway- että off-Broadway-teattereissa. Hänen ohjauksiaan olivat Arthur Millerin "Näköala sillalta", David Mametin "American Buffalo" ja Woody Allenin "The Floating Light Bulb".


title: Ulu Grosbard

text: Grosbard alkoi saada nimeä myös Hollywoodissa, jossa hän aloitti toimimalla apulaisohjaajana muun muassa elokuvissa "Kuumetta veressä" (Elia Kazan, 1961) ja "Ihmeidentekijä" (Arthur Penn, 1962). Hänen ensimmäinen oma elokuvansa oli versio Frank D. Gilroyn näytelmästä "Puheenaiheena ruusut" (1968), jonka ohjauksesta Broadwaylle Grosbard oli saanut Tony-palkintoehdokkuuden 1964. Seuraavia elokuvaohjauksia olivat vuoden 1971 "Kuka on Harry Kellerman?" ja vuoden 1978 "Isku selkään", joissa molemmissa näytteli Dustin Hoffman. Kahdessa seuraavassa, "Salattu totuus" (1981) ja "Rakastutaan" (1984) miespääosaa esittää Robert De Niro. Grosbardin suosimia näyttelijöitä olivat myös Meryl Streep ja etenkin Robert Duvall, johon hän oli tutustunut jo nuorena.


title: Ulu Grosbard

text: Grosbardin viimeiseksi jäänyt elokuva perustuu Jacquelyn Mitchardin romaaniin "Syvä kuin meri".


title: Edupoli

text: Edupoli on Uudellamaalla, neljälle eri paikkakunnalle sijoittunut erityisesti aikuiskoulutusta tarjoava oppilaitos. Edupolin hallinto toimii Porvoon toimipisteen yhteydessä.


title: Edupoli

text: Edupolin toimipisteet sijaitsevat seuraavissa osoitteissa:


title: Edupoli

text: Edupoli kouluttaa asiakkaitaan tarvittaessa myös muilla paikkakunnilla, esimerkiksi Loviisassa.


title: Edupoli

text: Edupoli on Itä-Uudenmaan koulutuskuntayhtymän omistama kunnallinen liikelaitos. Se aloitti toimintansa vuonna 1974 nimellä Itä-Uudenmaan ammatillinen kurssikeskus. 1. tammikuuta 2018 Edupoli-nimen alle siirtyi nuorten koulutusta tarjoava Amisto sekä oppisopimuskoulutusta järjestävä Itä-Uudenmaan oppisopimuskeskus.


title: Edupoli

text: Liikelaitos Edupolin johtamista on myös arvosteltu. Työnantaja on tuomittu Itä-Uudenmaan käräjäoikeudessa korvauksiin vuosina 2012 ja 2013 tapahtuneista perusteettomasta irtisanomisesta ja YT-menettelystä annetun lain rikkomisesta. Lisäksi työsuojeluviranomaisen mielestä työnantaja ei ole noudattanut työsuojelusta annettua lainsäädäntöä, mistä sille on annettu velvoittavia toimintaohjeita ja kehotuksia.


title: Edupoli

text: Koulutuskuntayhtymän suurimmat omistajat 31.12.2017 olivat Porvoo, Loviisa, Askola ja Sipoo. Lisäksi Pornaisella, Lapinjärvellä, Myrskylällä, Pukkilalla ja Orimattilalla oli kullakin pieni omistusosuus.


title: Illuminati (täsmennyssivu)

text: Illuminati voi tarkoittaa:


title: Merta lähemmäs kalaan

text: Merta lähemmäs kalaan on syksyllä 2015 MTV3-kanavalla alkanut kalastusohjelma. Ohjelman jokaisessa jaksossa viedään julkisuudesta tuttuja henkilöitä kalalle heidän omille kotivesilleen. Juontajina, kalastusoppaina ja kokkeina nähdään Roope Rehbinder, Arttu Harkki ja Janne Pekkala.


title: Surge (virvoitusjuoma)

text: Surge eli SURGE on The Coca-Cola Companyn tuottama ja markkinoima sitruksen makuinen virvoitusjuoma. Se tuotiin markkinoille alun perin vuonna 1996 Mountain Dew’n ”haastajaksi” yrityksenä vähentää PepsiCo:n asiakkaiden määrää.


title: Surge (virvoitusjuoma)

text: Surgea myydään muun muassa Yhdysvalloissa. Norjassa sitä ollaan myyty nimellä ”Urge”.


title: Transcendence (albumi)

text: Transcendence on Devin Townsendin yhtyeen Devin Townsend Projectin seitsemäs studioalbumi. Se julkaistiin 9. syyskuuta 2016 Townsendin oman levymerkin HevyDevy Recordsin alla. Euroopassa albumin julkaisi InsideOut Music.


title: Transcendence (albumi)

text: Albumi debytoi Suomen virallisen listan sijalla 2.


title: Transcendence (albumi)

text: Tammikuussa 2016 Townsend ilmoitti tulevan studioalbumin nauhoitusten alkavan 27. maaliskuuta Vancouverissa, Kanadassa. 19. maaliskuuta 2016 Townsend julkaisi Twitter-tilillä viestin, jossa hän valotti albumin teeman olevan nykyaikaisesta, kaoottisesta ajanjaksosta selviämisestä sekä itsensä ja omien pelkojensa ylittämisestä. Toukokuun puolen välin tienoilla albumin julkaisupäivämääräksi kerrottiin 2. syyskuuta, mikä siirtyi myöhemmin viikolla. Samalla julkistettiin albumin kansitaide, jonka toteutti aiemminkin Townsendin kanssa työskennellyt Anthony Clarkson.


title: Nizzan isku 2016

text: Nizzan isku 2016 oli Nizzassa, Ranskassa 14. heinäkuuta 2016 tapahtunut autoisku. Iskun teki Mohamed Lahouaiej Bouhlel ajamalla kuorma-autolla väkijoukkoon Promenade des Anglais -rantakadulla. Iskussa kuoli 85 ja haavoittui 202 ihmistä, joista 50 oli kriittisessä tilassa. Ihmiset olivat kerääntyneet rantakadulle katsomaan Ranskan kansallispäivän kunniaksi järjestettyä ilotulitusta. Silminnäkijähavaintojen mukaan kuorma-autoa ajettiin lähes 90 km/h nopeudella. Isku on kaikkien aikojen tuhoisin autolla tehty terrori-isku lukuun ottamatta autopommi-iskuja.


title: Nizzan isku 2016

text: Poliisi ampui auton kuljettajan, 31-vuotiaan Mohamed Lahouaiej Bouhlelin, jolla oli myös aiempaa rikostaustaa. Hänellä oli sekä Tunisian että Ranskan kansalaisuus. Iskussa käytetystä Renault Midlum -merkkisestä kuorma-autosta löytyi muun muassa tekijän kahdet henkilöllisyyspaperit, pistooli, rynnäkkökivääri, asejäljitelmiä ja kranaatti. Tekijä oli eronnut ja hänellä on kolme lasta. Nizzan isku on pahin yksittäisen ihmisen suorittama veriteko länsimaissa. Tekijällä on perheen mukaan ollut vakavia mielenterveydellisiä ongelmia, alkoholismia ja raivonpuuskia, mutta radikalisoitumista terrorismin suuntaan ei ollut havaittu.


title: Nizzan isku 2016

text: Hyökkäyksessä avustamisesta pidätettiin ja saa syytteet neljä miestä ja yksi nainen. He ovat nyt (heinäkuu 2016) tutkintavankeudessa. Kolmea epäillyistä syytetään avunannosta murhaan ja kahta aselakien rikkomisesta. He viisi ovat antaneet tekijälle muun muassa logistista apua hyökkäyksen valmistelussa.


title: Nizzan isku 2016

text: Jihadistijärjestö Isis ilmoitti lauantaina 16. heinäkuuta olevansa vastuussa iskusta. Järjestön tiedotustoimisto Amaq kertoi, että iskun toteuttaja Mohamed Lahouaiej Bouhlel on Isisin sotilas, ja se oli vastaisku Isisiä vastaan taistelevia kansakuntia kohtaan.


title: Finnjävel – ravintola helvetistä

text: Finnjävel – ravintola helvetistä on keväällä 2016 MTV3-kanavalla alkanut tositelevisiohjelma. Ohjelmassa seurataan huippukokkien Henri Alénin ja Tommi Tuomisen yhteistä unelmaa perustaa Finnjävel-ravintola hinnalla millä hyvänsä.


title: Harry Kahra

text: Harry Kahra (11. toukokuuta 1930 – 17. marraskuuta 1988) oli suomalainen shakinpelaaja ja shakkimestari. Hän pelasi sekä lähishakkia että kirjeshakkia ja oli molemmissa pelimuodoissa mestariluokan pelaaja. Lähipelissä hänen paras saavutuksensa oli suomenmestaruusturnauksen 3. sija vuonna 1955.


title: Harry Kahra

text: Harry Kahra aloitti peliuransa jo 1940-luvulla. Hän pelasi vuonna 1947 joitakin pelejä myöhemmin shakkimestariksi kohonnutta Arno Sausoa vastaan, mutta tämä oli vielä liian kova vastus.


title: Harry Kahra

text: Lähishakissa Harry Kahra edusti 1950-luvulla aluksi Suomalaista Shakkikerhoa (SSK). Myöhemmin hän siirtyi shakkikerho Gambiitin (G) jäseneksi. Hän osallistui 1954 Suomen Shakkiliiton (SSL) mestaruusturnaukseen. Kilpailun järjesti Helsingin Yleinen Shakkiseura (HYS) ja se pelattiin huhtikuussa 1954 Helsingin yliopiston Viipurilaisen osakunnan tiloissa. SSL:n mestaruuden voitti Helsingin Shakkimiehiä (HSM) edustanut Olavi Katajisto tuloksella 8,5/9. Pääryhmän alapuolella pelattiin I luokan turnaus kolmessa 12 pelaajan ryhmässä. A-ryhmän voitti Bertel Lönnblad 9/11, B-ryhmän Harry Kahra 8,5/11 ja C-ryhmän Nils Wikberg 8,5 pisteellä. Ryhmävoittajat pelasivat jatko-ottelun shakkimestarin tittelistä. Ottelun voitti Kahra (2,5/4), Lönnblad 2 p. ja Wikberg 1,5 pistettä. Näin shakkimestarin arvon sai Kahra. Hän oli järjestyksessä 50. pelaaja, joka Suomessa on saanut kansallisen shakkimestarin arvonimen.


title: Harry Kahra

text: Marraskuussa 1954 Kahra osallistui Helsingin mestaruusturnaukseen. Yhdeksän pelaajan kisan voitti Kaarle Ojanen 6,5 pisteellä. Kahra epäonnistui ja jäi toiseksi viimeiseksi 2 pisteellä.


title: Harry Kahra

text: Vuonna 1955 Kahra sai suomenmestaruusturnauksessa pronssimitalin. Mestaruuden voitti Aatos Fred ja hopeaa sai Matti Rantanen. Kilpailu oli hyvin tiukka. Siihen osallistui kahdessa ryhmässä yhteensä 21 shakkimestaria. Molemmista ryhmistä kaksi parasta pelaajaa pääsi jatko-otteluihin. A-ryhmästä jatkoon pääsivät Matti Rantanen ja Kahra, B-ryhmästä Aatos Fred ja Esmo Ridala. Jatko-ottelut pelattiin kaksikierroksisena eli kukin pelaaja kohtasi toisensa sekä valkeilla että mustilla nappuloilla. Ensimmäisen jatko-ottelun tulokset olivat: Fred, Kahra ja Rantanen 3,5/6 ja Ridala 1,5 pistettä. Ratkaisu siirtyi siis toiseen jatko-otteluun, joka päättyi edelleen ratkaisuttomana: Fred ja Rantanen 2,5/4 ja Kahra 1 piste. Kahra sai siis pronssia. Lopullisesti mestaruus ratkesi lopullisesti vasta syyskuussa 1955, kun Aatos Fred löi Matti Rantasen kolmannessa jatko-ottelussa pistein 1,5-0,5.


title: Harry Kahra

text: Vuodenvaihteessa 1956/57 Kahra osallistui toisen kerran Helsingin mestaruuskisaan, jossa kilpaili kymmenen pelaajaa. Mestaruuden voitti Heikki Koskinen. Kahra oli kahdella pisteellä vasta 9. sijalla.


title: Harry Kahra

text: 1960-luvulla Kahra edusti Järvenpään Shakkikerhoa (JärvSK). Hän osallistui mm. Järvenpään Shakkikerhon 25-vuotisjuhlaturnaukseen, jonka voitti Iisalmen Shakkikerhoa edustanut Unto Räisä. Kahra jäi ryhmässä viimeiseksi. Hän kilpaili lähipelissä vakavammin vuoteen 1966 asti, mutta sen jälkeen hän osallistui enää vain joukkueotteluihin ja työpaikkojen välisiin otteluihin. Hän keskittyi myöhempinään vuosinaan enemmän kirjeshakkiin.


title: Harry Kahra

text: Harry Kahra aloitti kirjeshakin pelaamisen vuonna 1971. Kirjeshakissa Kahra eteni kolme kertaa MM-karsinnoissa semifinaalivaiheeseen asti. Kansainvälisen kirjeshakkiliiton (, ICCF) vahvuuslukulistalla hänen vahvuuslukunsa vuonna 1987 oli 2235 pistettä.


title: Harry Kahra

text: 1980-luvulla Kahra asui Järvenpäässä. Hän kuoli 17. marraskuuta 1988. New in Chess-lehden tietokannan mukaan hän kuoli vasta 21. marraskuuta 1988.


title: Nils Wikberg (shakinpelaaja)

text: Nils Wikberg (10. joulukuuta 1919 – 25. helmikuuta 2006) oli suomalainen shakinpelaaja ja shakkimestari.


title: Nils Wikberg (shakinpelaaja)

text: Nils Wikberg oppi shakin säännöt noin 22-vuotiaana jatkosodan aikana (1941). Hän edusti koko uransa eli noin 60 vuotta samaa kerhoa. Uransa hän aloitti "Helsingfors Schackvännerin" jäsenenä. Erilaisten seurafuusioiden seurauksena kerho muuttui "Gambiitiksi" (nimi 'Gambiitti' oli Jörn Elfvingin mukaan Wikbergin keksimä). Myöhemmin kerho muutti myöhemmin nimensä Gardeksi.


title: Nils Wikberg (shakinpelaaja)

text: Vuodesta 1951 alkaen Wikberg osallistui useita kertoja Helsingin mestaruusturnauksiin. Hänen paras sijoituksensa kisoissa oli vuodenvaihteessa 1960/61, kun hän oli Helsingin Shakkiklubia edustaneen Bo Nyrénin jälkeen toisella sijalla.


title: Nils Wikberg (shakinpelaaja)

text: Wikbergin ensimmäinen merkittävä saavutus oli Suomen Shakkiliiton mestaruusturnauksessa 1954, kun hän voitti I luokassa oman ryhmänsä tuloksella 8,5/11. Ryhmien voittajat (Wikberg, Harry Kahra ja Bertel Lönnblad) kävivät kaksinkertaisen jatko-ottelun luokan voitosta ja shakkimestarin arvosta. Jatko-otteluiden jälkeen Wikberg oli 3. sijalla. Kisan voiton vei ja shakkimestarin arvon saavutti Harry Kahra.


title: Nils Wikberg (shakinpelaaja)

text: Suomen Shakkiliiton mestaruudesta pelattiin jälleen pääsiäisenä 1958. Nils Wikberg osallistui kisaan mestariehdokasluokan ryhmässä ja voitti sen pistein 6,5/8. Suorituksensa ansiosta hän sai 39-vuotiaana kansallisen shakkimestarin arvon järjestyksessään 68. pelaajana Suomessa.


title: Nils Wikberg (shakinpelaaja)

text: Wikberg osallistui suomenmestaruusturnaukseen viisi kertaa (1958, 1961, 1965, 1968 ja 1969), mutta sijoitus oli joka kerralla vaatimaton. Hänen paras sijoituksensa on jaettu 10. sija vuonna 1965.


title: Nils Wikberg (shakinpelaaja)

text: Parhaimman tuloksensa Wikberg saavutti, kun hän jakoi 1968 Erkki Havansin kanssa voittoa Suomen Shakkiliiton mestaruusturnauksessa. Havansilla oli kuitenkin parempi vertailu ja hän voitti mestaruuden.


title: Nils Wikberg (shakinpelaaja)

text: Wikberg jatkoi pelaamista aivan viimeisiin vuosiinsa asti. Vuonna 2000 hän voitti Hyrylän varuskunnassa pelatun sotaveteraanien Suomen mestaruusturnauksen vain puolen pisteen turvin ennen shakkimestari Tapio Ketosta. Wikberg löi Ketosen heidän keskinäisessä pelissään. Vuonna 2004 mestaruuden voitti Ketonen ja Wikberg oli kisassa 2. sijalla. Kisa pelattiin tuolloin Haminassa.


title: Nils Wikberg (shakinpelaaja)

text: Wikberg pelasi vielä 85-vuotiaana keväällä 2005 shakkikerho Garden SM-liigajoukkueessa. Saman vuoden syksyllä hän sai sotaveteraanien SM-kisoissa hopeaa.


title: Nils Wikberg (shakinpelaaja)

text: Shakillisista ansioistaan Wikberg sai Suomen Shakkiliiton tunnustusmerkin vuonna 2005.


title: Anthony Johnson

text: Anthony Kewoa Johnson (s. 6. maaliskuuta 1984 Dublin, Georgia) on yhdysvaltalainen uransa lopettanut vapaaottelija. Hän otteli 2015 ja 2017 UFC:n alemman raskaansarjan mestaruudesta Daniel Cormieria vastaan, mutta hävisi kamppailun molemmilla kerroilla kuristuksella.


title: Anthony Johnson

text: Johnson syntyi Georgian osavaltiossa, jossa hän kävi West Laurens High Schoolin ja muutti sittemmin opiskelemaan Kaliforniaan Lassen Community Collegeen paini stipendillä. Hän voitti collegessa painin kansallisen painimestaruuden 2004. Collegen jälkeen Johnson työskenteli ovimiehenä, kunnes sai ystävänsä kehotuksesta kokeilla vapaaottelua painitaustansa myötä.


title: Anthony Johnson

text: Johnson otteli ensimmäisen vapaaottelunsa elokuussa 2006 "PF 2: Live MMA" -tapahtumassa Jonathan Romeroa vastaan. Hän voitti kamppailun teknisellä tyrmäyksellä minuutissa ensimmäissä erässä. Voiton jälkeen Johnson otti osaa syyskuussa 2006 Denverissä järjestettyyn Rocky Mountain Nationals järjestön turnaukseen. Hän otteli turnauksessa välisarjassa, jossa avausvastustajana oli Rich Moskowitz. Tuomariäänin voiton vienyt Johnson eteni loppuotteluun, jossa hän kohtasi Keith Wilsonin. Johnson voitti mestaruuden tuomariäänin.


title: Anthony Johnson

text: Johnson siirtyi UFC:hen 2007 ja otteli avauskamppailussaan toista UFC otteluaan ottelevan Chad Reinerin. Johnson voitti kamppailin tyrmäyksellä 13 sekunnissa.


title: Alectrosaurus

text: Alectrosaurus oli aasialainen, teropodeihin kuulunut dinosaurussuku. "Alectrosaurus" oli lihansyöjä ja sen fossiileja on löydetty Gobin autiomaasta. "Alectrosaurus" eli noin 83–74 miljoonaa vuotta sitten myöhäisellä liitukaudella.


title: Alectrosaurus

text: "Alectrosauruksen" nimi tarkoittaa "naimatonta liskoa" tai "yksinäistä liskoa". Nimi tulee siitä, että kyseisen dinosauruksen löytöaikaan se oli erilainen muihin aasialaisiin teropodeihin verrattuna. Lajinimi "olseni" tulee "Alectrosauruksen" ensimmäisten fossiilien löytäjän George Olsenin nimestä.


title: Alectrosaurus

text: "Alectrosauruksen" pituus oli noin viisi metriä ja paino noin 0,5–1 tonnia.


title: Alectrosaurus

text: Ensimmäiset "Alectrosauruksen" fossiilit löysi George Olsen vuonna 1923. "Alectrosauruksen" nimesi 10 vuotta myöhemmin, vuonna 1933 Charles Gilmore. Tämän jälkeen "Alectrosauruksesta" on löytynyt useita muita osittaisia luurankoja. "Alectrosaurus" tunnetaan puutteellisesti, koska siitä on löydetty vain osittaisia fossiileja.


title: Alectrosaurus

text: Jotkut paleontologit ovat ehdottaneet, että "Alectrosaurus" on mahdollisesti "Albertosaurus"-sukuun kuuluva laji. "Alectrosaurus" oli myös sukua "Tyrannosaurus rexille".


title: Hatsuharu (1932)

text: Hatsuharu () oli Keisarillisen Japanin laivaston Hatsuharu-luokan hävittäjä toisessa maailmansodassa.


title: Hatsuharu (1932)

text: Alus tilattiin Sasebon laivastoarsenaalilta. Sen köli laskettiin 14. toukokuuta 1931 ja alus laskettiin vesille 27. helmikuuta 1932. Alus valmistui 30. syyskuuta 1933.


title: Hatsuharu (1932)

text: Alus upposi 13. marraskuuta 1944 Manilanlahdella Yhdysvaltain laivaston ilmavoimien hyökkäyksessä.


title: Antti Ripatti

text: Antti Jaakko Ripatti (s. 19. kesäkuuta 1964) on suomalainen taloustieteilijä. Hän työskentelee empiirisen makrotaloustieteen professorina (1/2012-) Helsingin yliopistossa. Aiemmin Ripatti on työskennellyt muun muassa ekonomistina ja eri tutkimustehtävissä Suomen Pankissa, ekonomistina Elinkeinoelämän tutkimuslaitoksessa sekä assistenttina Helsingin yliopistossa.


title: Antti Ripatti

text: Ripatti on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1998 otsikolla "Demand for money in inflation-targeting monetary policy".


title: Antti Ripatti

text: Ripatti on yhdessä Mika Kuismasen, Juha Kilposen ja Jouko Vilmusen kanssa kehittänyt Suomen Pankin ennustemallin, Aino-mallin.


title: Mareks Ārents

text: Mareks Ārents (s. 6. elokuuta 1986) on latvialainen seiväshyppääjä. Hän sijoittui yleisurheilun EM-kisoissa 2016 lajissaan kuudenneksi tuloksella 550 m. Belgradin EM-hallikilpailuissa 2017 hän oli kahdeksas tuloksella 560. Hän hyppäsi ulkoratojen ennätyksensä 570 kesäkuussa 2016.


title: Nils Wikberg

text: Nils Wikberg -nimisiä henkilöitä ovat:


title: Mitchell van der Gaag

text: Mitchell van der Gaag (s. 22. lokakuuta 1971) on alankomaalainen jalkapallovalmentaja ja entinen puolustaja. Kesästä 2018 lähtien hän on toiminut NAC Bredan päävalmentajana.


title: Mitchell van der Gaag

text: Van der Gaag hankki jalkapallo-oppinsa PSV Eindhovenin juniorijoukkueissa ja nostettiin edustusmiehistöön vuonna 1989. Hänet kuitenkin lainattiin kaudeksi 1989/90 NEC Nijmegeniin ja ura seuraaviksi kahdeksi kaudeksi Sparta Rotterdamiin. Spartassa nuori puolustaja sai vastuuta ja nousi Rob Jacobsin alaisuudessa avauskokoonpanon toppariksi. Hän oli mukana Spartan joukkueessa, joka kaudella 1991/92 eteni Alankomaiden cupissa välieriin saakka. Hän palasi kauden jälkeen PSV:hen, jossa peliaikaa ja vastuuta ei juurikaan tullut. Kaudella 1994/95 hän siirtyi skotlantilaiseen Motherwelliin, jossa pelasi vahvasti viimeiseksi jäänneellä kaudellaan 1996/97.


title: Mitchell van der Gaag

text: Kesällä 1997 van der Gaag siirtyi FC Utrechtiin, jossa pelasi neljä kautta Eredivisiessä. Kesällä 2001 ura jatkui Portugalissa CS Marítimon joukkueessa. Hän nousi Marítimon runkopelaajaksi ja kantoi kapteeninnauhaa, kun Marítimo kaudella 2003/04 sijoittui liigassa viidenneksi ja selvisi mukaan UEFA Cupiin. Van der Gaag jätti Marítimon kesällä 2006 ja pelasi vielä kauden 2006/07 Saudi-Arabiassa Al-Nassrissa, kunnes lopetti pelaajauransa.


title: Mitchell van der Gaag

text: Pelaajauransa jälkeen van der Gaag palasi Marítimoon kesällä 2008 valmentamaan seuran reservijoukkuetta. Syyskuussa 2009 hän nousi Carlos Carvalhalin potkujen jälkeen Marítimon edustusjoukkueen päävalmentajaksi. Hän luotsasi seuran kauden 2009/10 päätteeksi liigan viidenneksi ja seura selvisi mukaan Eurooppa-liigaan. Kausi 2010/11 alkoi kuitenkin surkeasti ja BATE Borisov pudotti Marítimon europeleistä jo karsinnoissa. Kun Portugalin liigassakin pelit sujuivat heikosti sai van der Gaag potkut tehtävistään syyskuussa 2010.


title: Mitchell van der Gaag

text: Toukokuussa 2012 van der Gaag teki kolmivuotisen sopimuksen CF Os Belenensesin kanssa. Seura nousi van der Gaagin alaisuudessa liigaan voittamalla Segunda Ligan kaudella 2012/13. Syyskuussa 2013 hän joutui jäämään sivuun Belenensesin valmennustehtävistä sydänvaivojen vuoksi.


title: Mitchell van der Gaag

text: Van der Gaag palasi takaisin valmennustöihin helmikuussa 2015 kyproslaisen Ermis Aradippoun peräsimessä. Hän sai kuitenkin potkut jo maaliskuussa kieltäydyttyään allekirjoittamasta seuran kanssa jatkosopimusta.


title: Mitchell van der Gaag

text: Kesäkuussa 2015 van der Gaagista tuli FC Eindhovenin päävalmentaja. Hän luotsasi seuran Eerste Divisien neljänneksi, mutta nousukarsinnoissa joukkue putosi NAC Bredaa vastaan. Kauden jälkeen van der Gaag siirtyi Eredivisie-seura SBV Excelsiorin päävalmentajana.


title: Mitchell van der Gaag

text: Van der Gaagin johdolla Excelsior sijoittui kahdella kaudellaan Eredivisien keskikastiin säilyttäen sarjapaikkansa selvästi. Kauden 2017/18 jälkeen van der Gaagin sopimus Excelsiorin kanssa päättyi ja hän siirtyi NAC Bredan päävalmentajaksi.


title: Pictionary Ultimate Edition

text: Pictionary Ultimate Edition on Playstation 3 -konsolille suunnattu piirustus-, arvaus- ja viihdepeli koko perheelle. Peliin tarvitaan Udraw-gametablet-piirtoalustan, joka myydään erikseen.


title: Ariake (1934)

text: Ariake () oli keisarillisen Japanin laivaston Hatsuharu-luokan hävittäjä toisessa maailmansodassa.


title: Ariake (1934)

text: Alus tilattiin Kawasakin Koben telakalta, missä köli laskettiin 14. tammikuuta 1933. Alus laskettiin vesille 23. syyskuuta 1934 kello 7. Telakan koeajot alkoivat 1. lokakuuta kallistuskokeilla ja alukselle asennettiin 11. joulukuuta torpedoputket takakannelle sekä tykkitorni numero 3. Alus siirrettiin 26. joulukuuta kuivatelakalle, missä se oli 9. tammikuuta 1935 asti. Alukselle asennettiin 12. tammikuuta tykkitorni numero 2 ja se oli 14. tammikuuta propulsiotesteissä puoli kahdeksasta varttia vaille kolmeen. Pari päivää myöhemmin avomerikokeet jatkuivat. Viralliset testit alkoivat 19. tammikuuta ja niitä jatkettiin 21. tammikuuta. Aluksen painopistemittaukset tehtiin 22. tammikuuta, minkä jälkeen virallisia testejä jatkettiin 23. ja 25. tammikuuta.


title: Ariake (1934)

text: Alus siirrettiin 31. tammikuuta kuivatelakalle, mistä se vapautui 8. helmikuuta. Tykistötestit tehtiin 16. helmikuuta, minkä jälkeen 18. helmikuuta suoritettiin torpedoputkien viralliset koelaukaisut ja syvyyspomminheittimien testaus. Viralliset tykistö ja kaikuluotain kokeet tehtiin 20. helmikuuta ja tulenjohtojärjestelmän testaus 24. helmikuuta. Seuraavana päivänä alus siirrettiin kuivatelakalle, mistä se vapautui 11. maaliskuuta. Telakalla olleen aluksen pursi testattiin 7. maaliskuuta.


title: Ariake (1934)

text: Aluksen gyro- ja magneettinenkompassi sekä radiosuuntain testattiin 13. maaliskuuta. Aluksen painopiste tarkistettiin ja keinunta-aika mitattiin. Alus luovutettiin laivastolle 25. maaliskuuta ja se lähti Jokosukaan kello 14.30.


title: Ariake (1934)

text: Aluksen päällikkönä oli toisen maailmansodan alkaessa Yoshida Shooichi, joka oli aiemmin "Tachikazen" päällikkönä. Alus kuului 1. laivaston 1. hävittäjälaivueen 27. divisioonaan, jonka muut alukset olivat "Shigure", "Shiratsyu" ja "Yugure". Divisioona oli joulukuussa 1941 edelleen Japanin kotivesillä suojaten taistelulaivoja ja estäen sukellusveneiden toimintaa. Alus lähti divisioonan mukana 18. joulukuuta Tokuyamasta ottaakseen vastaan Pearl Harborin iskusta palaavan laivaston, jonka se kohtaamisen jälkeen saattoi Hashirijimaan. Osasto saapui satamaan 23. joulukuuta.


title: Ariake (1934)

text: Alus saapui 7. tammikuuta 1942 Kureen, missä se siirrettiin seuraavana päivänmä telakalle. Alus vapautui telakalta 10. tammikuuta ja se lähti seuraavana päivänä merelle. Alus lähti 12. tammikuuta "Yuguren" ja 7. hävittäjädivisioonan kanssa Hashirijimasta suojaten "Hiryun" ja Soryun" Palaulle, jonne osasto saapui 17. tammikuuta. "Ariake", "Yugure", "Ushio" ja "Sazanami" suojasivat 21.-28. tammikuuta "Hiryuta" ja " Soryuta" iskettäessä Ambonille.


title: Ariake (1934)

text: "Ariake" ja "Yugure" liittyivät 19. helmikuuta amiraali Nagumon lentotukialusosastoon Palaun edustalla. Osaston lentokoneet iskivät Port Darwiniin ja sen jälkeen osasto jatkoi matkaansa Staringinlahdelle, jonne saavuttiin 21. helmikuuta. Hävittäjät jatkoivat lentotukialusten suojana iskettäessä Jaavan eteläpuolisiin kohteisiin 25. helmikuuta - 11. maaliskuuta.


title: Ariake (1934)

text: Alus upposi 28. heinäkuuta 1943 Cape Gloucesterissa Yhdysvaltain maavoimien ilma-aseen hyökkäyksessä.


title: Yūgure (1934)

text: Yūgure () oli keisarillisen Japanin laivaston Hatsuharu-luokan hävittäjä toisessa maailmansodassa.


title: Yūgure (1934)

text: Alus tilattiin Maizurun laivastoarsenaalilta, missä köli laskettiin 9. huhtikuuta 1933. Alus laskettiin vesille 6. toukokuuta 1934 ja valmistui 30. maaliskuuta 1935.


title: Yūgure (1934)

text: Alus upposi 21. heinäkuuta 1943 Vella Lavellan lahdella Yhdysvaltain laivaston ilmavoimien hyökkäyksessä.


title: Nenohi (1932)

text: Nenohi () oli keisarillisen Japanin laivaston Hatsuharu-luokan hävittäjä toisessa maailmansodassa.


title: Nenohi (1932)

text: Alus tilattiin Uraga Dock Companylta, missä köli laskettiin 15. joulukuuta 1931. Alus laskettiin vesille 22. joulukuuta 1932 ja valmistui 30. syyskuuta 1933.


title: Nenohi (1932)

text: Alus upposi 5. heinäkuuta 1942 Attulla Yhdysvaltain laivaston sukellusveneen "USS Tritonin" torpedoimana.


title: Nuori pari

text: Nuori pari ("Domicile conjugal") on François Truffaut’n ohjaama ranskalainen komediaa ja draamaa yhdistävä elokuva vuodelta 1970. Truffaut teki myös elokuvan käsikirjoituksen yhdessä Bernard Revonin ja Claude de Givrayn kanssa.


title: Nuori pari

text: "Nuori pari" on Truffaut’n neljäs elokuva, jonka päähahmona on Jean-Pierre Léaud’n esittämä nuori mies Antoine Doinel. Tässä elokuvassa hän menee naimisiin Christinen (Claude Jade) kanssa, joka alkaa odottaa lasta. Tasainen kotielämän vastapainoksi Antoine ryhtyy suhteeseen japanilaisen nuoren naisen (Hiroko Berghauer) kanssa.


title: Nuori pari

text: Antoine Doinel on nyt naimisissa Christinen kanssa, ja he asuvat yhdessä pienessä kerrostaloasunnossa. He tapaavat usein Christinen vanhempia ja keskustelevat naapuruston persoonallisten tyyppien kanssa. He ovat päällisin puolin onnellisia, kunnes Antoine tutustuu työssään japanilaiseen tyttöön ja alkaa tapailla tätä salaa.


title: Nuori pari

text: Elokuvan pääkuvaajana toimi Néstor Almendros ja musiikin teki Antoine Duhamel.


title: Nuori pari

text: "The New York Timesin" kriitikot valitsivat "Nuoren parin" vuonna 2004 yhdeksi kaikkien aikojen tuhannesta parhaasta elokuvasta maailmassa. Listalle pääsivät kaikki muutkin Truffaut’n Doinel-elokuvat, lukuun ottamatta usean ohjaajan episodielokuvaan "Rakkautta 20-vuotiaana" tehtyä tarinaa ”Antoine ja Colette”.


title: Morsian pukeutui mustaan

text: Morsian pukeutui mustaan ("La Mariée était en noir") on François Truffaut’n ohjaama ranskalais-italialainen draamaelokuva vuodelta 1968. Truffaut teki myös käsikirjoituksen yhdessä Jean-Louis Richardin kanssa. Tarina perustuu yhdysvaltalaisen Cornell Woolrichin romaaniin "Waltz into Darkness", suom. "Morsian pukeutuu mustaan" (Love kirjat, 1983).


title: Morsian pukeutui mustaan

text: Elokuvassa nuori morsian Julie (Jeanne Moreau) ryhtyy katkeraan kostoon viittä miestä vastaan, jotka surmasivat hänen sulhasensa hääkirkon portaille.


title: Morsian pukeutui mustaan

text: Elokuvaa pidetään Truffaut’n kunnianosoituksena ihailemalleen Alfred Hitchcockille, ja sen musiikin Truffaut tilasi Hitchcockin vakiosäveltäjältä Bernard Herrmannilta.


title: Morsian pukeutui mustaan

text: Elokuvaa tehdessä Truffaut ajautui riitoihin siihenastisen luottokuvaajansa Raoul Coutardin kanssa, ja tämä jäi heidän viimeiseksi yhteistyökseen. Truffaut kertoi katuneensa elokuvan kuvaamista värifilmille, mikä hänen mielestään vei tarinalta kaiken salaperäisyyden.


title: Morsian pukeutui mustaan

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Koripallon Euroopan-mestaruuskilpailut 1969

text: Vuoden 1969 koripallon Euroopan-mestaruuskilpailut pelattiin Italiassa 27. syyskuuta – 5. lokakuuta. Kisoihin osallistui 12 maata. Mestaruuden voitti seitsemättä kertaa peräkkäin Neuvostoliitto, hopeaa saavutti Jugoslavia ja pronssia Tšekkoslovakia. Turnauksen arvokkain pelaaja oli Neuvostoliiton Sergei Belov ja korikuningas Kreikan Giórgos Kolokithás.


title: Viimeinen metro

text: Viimeinen metro ("Le Dernier Métro") on François Truffaut’n ohjaama ranskalainen draamaelokuva vuodelta 1980. Truffaut teki myös käsikirjoituksen yhdessä Suzanne Schiffmanin ja Jean-Claude Grumbergin kanssa. Elokuvan pääkuvaajana toimi Néstor Almendros, ja sen musiikin teki Georges Delerue.


title: Viimeinen metro

text: "Viimeinen metro" kertoo teatteriseurueesta natsi-Saksan miehittämässä Pariisissa. Vuonna 1942 menestyvä juutalainen teatteriohjaaja Lucas Steiner (Heinz Bennent) joutuu piiloutumaan saksalaisilta ja antaa teatterinpidon vaimonsa Marionin (Catherine Deneuve) huoleksi. Marion yrittää pysyä väleissä natsimielisen kriitikon (Jean-Louis Richard) kanssa ja rakastuu teatterinsa tähtinäyttelijään (Gérard Depardieu), joka toimii Ranskan vastarintaliikkeessä.


title: Viimeinen metro

text: Käsikirjoitustyön pohjaksi Truffaut ja hänen kirjoittajakumppaninsa Suzanne Schiffman kävivät läpi arkistoja, muistelmia ja kirjallisuutta tutustuakseen miehitysajan teattereiden historiaan. Elokuvan nimi löytyi tiedosta, että miehitysvuosien ulkonaliikkumiskiellon takia pariisilaisten oli syytä pitää huolta, että ehtivät illan viimeiseen junaan.


title: Viimeinen metro

text: Elokuvan rahoituksessa oli historiallisen aiheen vuoksi vaikeuksia, ja monet levittäjäyhtiöt hylkäsivät käsikirjoituksen. "Viimeisestä metrosta" tuli kuitenkin suuri menestys lippuluukulla.


title: Viimeinen metro

text: Marion Steinerin rooliin Truffaut valitsi Catherine Deneuven, jonka hän sanoo tulkinneen erinomaisesti hahmon kaksoiselämää. Truffaut käytti vastarintaliikkeessä toimivan kiihkeän Brunon osassa pitkään ihailemaansa Gérard Depardieutä, jota hän ei ollut aiemmin roolittanut elokuviinsa.


title: Viimeinen metro

text: "Viimeistä metroa" kuvattiin tammikuun lopulta 1980 alkaen Pariisin esikaupungin hyljätyssä tehdasrakennuksessa.


title: Viimeinen metro

text: "Viimeinen metro" tuotti vuonna 1981 kymmenen César-palkintoa, muun muassa vuoden parhaana elokuvana. Se oli parhaan vieraskielisen elokuvan ehdokkaana sekä Oscar- että Golden Globe -gaalassa.


title: Viimeinen metro

text: "The New York Timesin" kriitikot valitsivat "Viimeisen metron" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Koripallon Euroopan-mestaruuskilpailut 1971

text: Vuoden 1971 koripallon Euroopan-mestaruuskilpailut pelattiin Länsi-Saksassa 10. – 19. syyskuuta. Kisoihin osallistui 12 maata. Mestaruuden voitti kahdeksatta kertaa peräkkäin Neuvostoliitto, hopeaa saavutti Jugoslavia ja pronssia Italia. Turnauksen arvokkain pelaaja oli Jugoslavian Krešimir Ćosić ja korikuningas Puolan Edward Jurkiewicz.


title: Wakaba (1934)

text: Wakaba () oli keisarillisen Japanin laivaston Hatsuharu-luokan hävittäjä toisessa maailmansodassa.


title: Wakaba (1934)

text: Alus tilattiin Sasebon laivastontelakalta, missä köli laskettiin 12. joulukuuta 1931. Alus laskettiin vesille 18. maaliskuuta 1934 ja valmistui vielä samana vuonna 31. lokakuuta.


title: Wakaba (1934)

text: Alus upposi 24. lokakuuta 1944 Panaylla Yhdysvaltain laivaston sukellusveneen "USS Franklinin" torpedoimana.


title: Koripallon Euroopan-mestaruuskilpailut 1973

text: Vuoden 1973 koripallon Euroopan-mestaruuskilpailut pelattiin Espanjassa 27. syyskuuta – 6. lokakuuta. Kisoihin osallistui 12 maata. Mestaruuden voitti historiansa ensimmäisen kerran Jugoslavia, hopeaa saavutti Espanja ja pronssia Neuvostoliitto. Turnauksen arvokkain pelaaja oli Espanjan Wayne Brabender ja korikuningas Bulgarian Atanas Golomeev.


title: Koripallon Euroopan-mestaruuskilpailut 1975

text: Vuoden 1975 koripallon Euroopan-mestaruuskilpailut pelattiin Jugoslaviassa 7. – 15. kesäkuuta. Kisoihin osallistui 12 maata. Mestaruuden voitti historiansa toisen kerran Jugoslavia, hopeaa saavutti Neuvostoliitto ja pronssia Italia. Turnauksen arvokkain pelaaja oli historian ensimmäisen kerran toiseen kertaan palkittu Jugoslavian Krešimir Ćosić ja korikuningas toisen kerran peräkkäin Bulgarian Atanas Golomeev.


title: Hatsushimo (1933)

text: Hatsushimo () oli keisarillisen Japanin laivaston Hatsuharu-luokan hävittäjä toisessa maailmansodassa.


title: Hatsushimo (1933)

text: Alus tilattiin Uraga Dock Companyltä, missä köli laskettiin 31. tammikuuta 1933. Alus laskettiin vesille saman vuoden lopulla 4. marraskuuta ja valmistui 27. syyskuuta 1934.


title: Hatsushimo (1933)

text: Alus upposi 30. heinäkuuta 1945 osuttuaan miinaan Miyakunlahdella.


title: Kobolttoseeni

text: Kobolttoseeni eli bis(syklopentadienyyli)koboltti(II) (CHCo) on metalloseeneihin kuuluva koboltin organometalliyhdiste. Yhdistettä voidaan käyttää katalyyttinä, pelkistimenä ja muiden orgaanisten kobolttiyhdisteiden valmistamiseen.


title: Kobolttoseeni

text: Huoneenlämpötilassa kobolttoseeni on hyvin tummanviolettia kiteistä ainetta. Se reagoi hyvin helposti ilman hapen ja kosteuden kanssa ja sitä tulee säilyttää ja käsitellä suojakaasun alaisuudessa. Kobolttoseeni on paramagneettinen yhdiste. Aine kuuluu niin sanottuihin sandwich-yhdisteisiin, ja koboltti-ioni on kahden syklopentadienyyliligandin välissä. Näiden ligandien konformaatio voi olla kohdakkainen tai lomittainen. Kobolttoseeni hapettuu helposti kellanvihreäksi stabiiliksi kobolttoseniumioniksi (CHCo), joka on hyvin stabiili ja on isoelektroninen ferroseenin kanssa. Ferroseenin tavoin syklopentadienyyliligandit voivat kuitenkin reagoida nukleofiilien kanssa. Kobolttoseeni liukenee moniin orgaanisiin liuottimiin. Kobolttoseeni kykenee interkalatoitumaan eräisiin siirtymämetallien sulfidien ja selenidien kidehilaan.


title: Kobolttoseeni

text: Kobolttoseenia voidaan valmistaa vedettömän kobolttikloridin ja syklopentadienyylinatriumin välisellä reaktiolla tetrahydrofuraanin toimiessa liuottimena. Kobolttisuolana voidaan käyttää myös tetraammiinikoboltti(II)kloridia tai -tiosyanaattia. Tässä tapauksessa ensin muodostuu kobolttoseenin ammiinikompleksi, joka hajoaa kobolttoseeniksi kuumennettaessa alennetussa paineessa 80–90 °C:n lämpötilaan.


title: Kobolttoseeni

text: Kobolttoseenia voidaan käyttää orgaanisessa kemiassa pelkistimenä ja muiden organokobolttiyhdisteiden valmistukseen. Sitä voidaan käyttää myös katalyyttinä esimerkiksi valmistettaessa 2-metyylipyridiiniä asetonitriilistä ja etyynistä.


title: Hans de Koning

text: Hans de Koning (s. 5. huhtikuuta 1960) on alankomaalainen jalkapallovalmentaja ja entinen maalivahti.


title: Hans de Koning

text: De Koning aloitti pelaajauransa AZ Alkmaarin juniorina ja nousi edustusmiehistöön kaudella 1978/79. De Koning edusti Alkmaaria kymmenen vuotta ja juhli seuran paidassa liigamestaruutta keväällä 1981 sekä kolmea Alankomaiden cupin voittoa. Hän siirtyi FC Twenteen vuonna 1988 ja pelasi lopun uransa seuran maalilla. Hän loukkaantui vakavasti Fred Ruttenin jäähyväisottelussa ja joutui lopettamaan pelaajauransa vuonna 1993.


title: Hans de Koning

text: Pelaajauransa jälkeen de Koning työskenteli Twenten maalivahtivalmentajana, kunnes siirtyi 1997 AZ Alkmaarin apulaisvalmentajaksi. Hän toimi kevätkaudella 1997 myös AZ:n väliaikaisena päävalmentajana Theo Vonkin saatua potkut. Willem van Hanegemin tultua seuran valmentajaksi kesällä 1997 de Koning siirtyi maalivahtivalmentajaksi. Heinäkuussa 2000 hän siirtyi Fortuna Sittardin apuvalmentajaksi ja Hans Verèlin potkujen jälkeen hän nousi joulukuussa 2001 päävalmentajan paikalle.> De Koning ei onnistunut pelastamaan Fortunaa putoamiselta Eredivisiestä, mutta jatkoi valmentajana myös sarjaporrasta alempana. Sijoitukset painuivat kuitenkin Eerste Divisien häntäpäähän ja kauden 2003/04 jälkeen de Koning lähti seurasta.


title: Hans de Koning

text: Kesällä 2005 de Koning jatkoi uraansa TOP Ossin peräsimessä. Hän luotsasi seuraa Eerste Divisien keskikastissa ja parhaimmillaan kahdeksanneksi. Kaudella 2009/10 seura ajautui putoamiskamppailuun, eikä de Koning onnistunut säilyttämään seuran sarjapaikkaa. Hän sai potkut tehtävistään kauden jälkeen.


title: Hans de Koning

text: Pian TOP-potkujensa jälkeen de Koningista tuli AGOVV Apeldoornin päävalmentaja. Maaliskuussa 2011 de Koning ilmoitti, ettei jatka kauden jälkeen AGOVV:n peräsimessä. Toukokuussa kerrottiin, että hänen uransa jatkuu kaudella 2011/12 Helmond Sportin peräsimessä. Hän luotsasi seuran Eerste Divisien neljänneksi, mutta tappio nousukarsintojen kolmannella kierroksella VVV Venlolle yhteismaalein 3–4 vesitti haaveet noususta pääsarjaan. Kauden jälkeen de Koning siirtyi FC Volendamin päävalmentajaksi.


title: Hans de Koning

text: Debyyttikausi Volendamissa oli menestyksekäs ja joukkue sijoittui Eerste Divisiessä toiseksi. Nousukarsinnoissa Go Ahead Eagles oli kuitenkin vahvempi yhteismaalein 3–1 ja näin liiganousu jäi jälleen haaveeksi. Kaudella 2014/15 Volendam karsi jälleen noususta, mutta taipui tällä kertaa De Graafschapille 1–0. Kauden jälkeen de Koning jätti seuran.


title: Hans de Koning

text: Helmikuussa 2016 de Koningista tuli Go Ahead Eaglesin päävalmentaja. Kausi päättyi Eerste Divisien viidenteen sijaan ja de Koning onnistui luotsaamaan seuransa menestykseen myös nousukarsinnoissa. Seura pudotti VVV Venlon ja ratkaisevassa otteluparissa De Graafschapin ja nousi kaudeksi 2016/17 Eredivisieen. Eaglesin kausi Eredivisiessä oli vaikea, eikä joukkue kyennyt haastamaan pääsarjatasolla kärkijoukkueita. Eagles vajosi putoamiskamppailuun ja heikot tulokset johtivat de Koningin potkuihin maaliskuussa 2017.


title: Koripallon Euroopan-mestaruuskilpailut 1979

text: Vuoden 1979 koripallon Euroopan-mestaruuskilpailut pelattiin Italiassa 9. – 19. kesäkuuta. Kisoihin osallistui 12 maata. Mestaruuden voitti historiansa 12. kerran Neuvostoliitto, hopeaa, ensimmäisen miesten olympia-, MM- tai EM-mitalinsa, saavutti Israel ja pronssia Jugoslavia. Turnauksen arvokkain pelaaja oli Israelin Miki Berkovich ja korikuningas Puolan Mieczysław Młynarski.


title: Game of Thrones (6. tuotantokausi)

text: Yhdysvaltalaisen televisiosarjan "Game of Thronesin" kuudes tuotantokausi alkoi Yhdysvalloissa HBO-kanavalla 24. huhtikuuta 2016. Sarja perustuu George R. R. Martinin fantasiakirjasarjaan "Tulen ja jään laulu". Kausi sisältää laajasti alkuperäistä materiaalia, mutta myös materiaalia julkaisemattomasta kuudennesta kirjasta sekä osia sarjan neljännestä ja viidennestä kirjasta, "Korppien kestit" ja "Lohikäärmetanssi". Kausi koostuu kymmenestä jaksosta.


title: Game of Thrones (6. tuotantokausi)

text: Suomessa kuudetta kautta mainostettiin muun muassa The Hall of Faces -näyttelyllä, joka vieraili Helsingin Kampin Narinkkatorilla 13–17. huhtikuuta 2016. Näyttely oli ilmainen ja sisälsi muun muassa sarjan käytettyjä pukuja ja rekvisiittaa sekä mahdollisuuden päästä istumaan Rautavaltaistuimelle. Näyttely keräsi yli 25 000 kävijää.


title: Game of Thrones (6. tuotantokausi)

text: Vuonna 2016 kausi sai 23 Emmy-ehdokkuutta enemmän kuin mikään muu sarja samana vuonna. Sarja voitti 12 Emmyä muun muassa parhaasta draamasarjasta, ohjauksesta ja käsikirjoituksesta. Sarjasta tuli kaikkien aikojen eniten Emmy-palkintoja saanut parhaan katseluajan televisiosarja rikkoen "Frasierin" edellisen ennätyksen.


title: Tapio Palokangas

text: Tapio Kalervo Palokangas (s. 12. syyskuuta 1951) on suomalainen taloustieteilijä. Hän työskentelee kansainvälisen talouden professorina Helsingin yliopistossa. Aiemmin Palokangas on työskennellyt muun muassa taloustieteen professorina Jyväskylän yliopistossa ja Tampereen yliopistossa sekä vierailevana tutkijana Cambridgen yliopiston Clare Hall collegessa. Hän on Jyväskylän yliopiston dosentti.


title: Tapio Palokangas

text: Palokangas on koulutukseltaan taloustieteen tohtori. Hän väitteli tohtoriksi Oxfordin yliopistosta vuonna 1985 otsikolla "Public Policy with Monopolistic Markets".


title: Akatsuki (1932)

text: Akatsuki () oli Keisarillisen Japanin laivaston Akatsuki-luokan hävittäjä toisessa maailmansodassa.


title: Akatsuki (1932)

text: Alus tilattiin Sasebon laivastoarsenaalilta. Sen köli laskettiin 17. helmikuuta 1930 ja alus laskettiin vesille 7. toukokuuta 1932. Alus valmistui saman vuoden lopulla 30. marraskuuta.


title: Akatsuki (1932)

text: Alus muodosti Tyynenmeren sodan alkaessa sisaralustensa kanssa 6. hävittäjäviirikön. Alus osallistui viirikön mukana Malesiaan ja Alankomaiden Itä-Intiaan tehtyihin maihinnousuihin. Midwayn taistelun jälkeen se siirtyi Aleuteille, mistä alus palasi syyskuussa 1942. Se liitettiin viirikön mukana osaksi 4. hävittäjälaivuetta, jonka tehtävänä oli toimittaa täydennyksiä Guadalcanalille. Alus osallistui 13. marraskuuta 1942 Yhdysvaltain risteilijäosaston upottamiseen, jolloin se upotettiin.


title: Lin-Manuel Miranda

text: Lin-Manuel Miranda (s. 16. tammikuuta 1980 New York, New York, Yhdysvallat) on yhdysvaltalainen näyttelijä, säveltäjä ja näytelmäkirjailija. Hänet tunnetaan parhaiten luomastaan ja tähdittämästään musikaalista "Hamilton", joka sai 16 Tony-ehdokkuutta vuonna 2016, enemmän kuin mikään tuotanto aikaisemmin. "Hamilton" voitti ehdokkuuksista 11 palkintoa. Miranda on palkittu uransa aikana Pulitzer-palkinnolla, kahdella Grammyllä, Emmyllä ja kolmella Tonylla.


title: Lin-Manuel Miranda

text: Miranda sai parhaan laulun Oscar-ehdokkuuden säveltämästään ja sanoittamastaan kappaleesta "How Far I’ll Go" elokuvaan "Vaiana" (2016).


title: Lin-Manuel Miranda

text: Miranda näyttelee joulukuussa 2018 ensi-iltansa saavassa elokuvassa "Maija Poppasen paluu". Musikaalielokuvan ohjaa Rob Marshall ja se on jatko-osa vuoden 1964 elokuvalle "Maija Poppanen". Muissa rooleissa näyttelevät muun muassa Emily Blunt ja Meryl Streep. Hän sai elokuvasta parhaan miespääosan Golden Globe -ehdokkuuden.


title: Lin-Manuel Miranda

text: Miranda tuottaa Disneyn tulevan elokuvan "The Little Mermaid", joka on uudelleenfilmatisointi vuoden 1989 samannimisestä animaatioelokuvasta. Miranda myös säveltää musiikkia elokuvaan yhdessä Alan Menkenin kanssa.


title: Lin-Manuel Miranda

text: Vuonna 2018 Miranda sai tähden Hollywood Walk of Fame -kävelykadulle.


title: Ahvenanmaan pannukakku

text: Ahvenanmaan pannukakku () on Ahvenanmaalla valmistettu perinneruokalaji. Tavallisesta pannukakusta poiketen se valmistetaan manna- tai riisipuurosta sekä kardemummasta. Ahvenanmaan pannukakku voidaan tarjoilla esimerkiksi kermavaahdon sekä luumukiisselin tai marjahillon kera.


title: Francis Chichester

text: Sir Francis Chichester (17. syyskuuta 1901 Barnstaple, Devon – 26. elokuuta 1972 Plymouth, Devon) oli brittiläinen lentäjä, kilpapurjehtija ja karttakustantaja. Hän tuli tunnetuksi 65 vuoden iässä tekemästään ennätyksellisestä yksinpurjehduksesta maailman ympäri vuosina 1966–1967.


title: Francis Chichester

text: Francis Chichester opiskeli Marlborough Collegessa ja päätti 18 vuoden iässä muuttaa Uuteen-Seelantiin. Siellä hän toimi metsäalalla ja perusti lentoyhtiön, joka menestyi läpi 1920-luvun kunnes taantuma iski. Chichester palasi Englantiin 1929 ja suoritti vasta tuolloin itse lentolupakirjan. Uudessa-Seelannissa vaurastunut Chichester ryhtyi matkalentäjäksi ja lensi toisena maailmassa Britanniasta Australian Sydneyyn "Gypsy Moth" -nimisellä koneellaan (, perhoslaji). Australiasta hän teki maailman ensimmäisen yksinlennon Japaniin, jossa hänen koneensa takertui sähkölankoihin ja hän itse vammautui pahoin.


title: Francis Chichester

text: Toivuttuaan Chichester toimi toisen maailmansodan aikana Britannian kuninkaallisissa ilmavoimissa navigaation opettajana ja suunnistusmenetelmien kehittäjänä. Sodan jälkeen hän perusti karttakustantamon, joka toimii yhä Lontoossa. Hän kehitti kokemustensa perusteella sekä ilmailun että merenkulun navigaatiomenetelmiä sekä laati muu muassa lentoreittikarttoja lentoyhtiöille.


title: Francis Chichester

text: 1950-luvun lopulla Francis Chichesterillä todettiin keuhkosyöpä tai muu vakava keuhkosairaus, josta hän kuitenkin toipui vaimonsa kasvisruokavaliolla. Toipuakseen hän aloitti avomeripurjehdusharrastuksen. Entisen lentokoneensa nimeä vain kirjaimen verran vaihtaen hän risti purjeveneensä "Gipsy Mothiksi" ja alkoi osallistua avomerikilpailuihin. Hän osallistui vuonna 1960 ensi kerran yksinpurjehdukseen Atlantin yli ja käytti aikaa vain vajaat 41 vuorokautta, 16 vuorokautta vähemmän kuin voimassa ollut ennätys.


title: Francis Chichester

text: Vuonna 1967 jo 65-vuotiaasta Chichesteristä tuli maailman komas ihminen, joka purjehti yksin maailman ympäri Kap Hornin reittiä. Hän löi matkalla myös oman alusluokkansa nopeusennätyksen "Gipsy Moth IV" -veneellään ja käytti kierrokseen 226 vuorokautta. Plymouthista lähdettyään hän kävi satamassa vain kerran Sydneyssä, ja pisin legi satamien välillä oli ennätykselliset 25 000 kilometriä.


title: Francis Chichester

text: Kuningatar Elisabet II löi Chichesterin ritariksi samalla miekalla, jolla Elisabet I oli vuonna 1581 aateloinut merenkulkija Francis Draken.


title: Hangö sommaruniversitet

text: Hangö sommaruniversitet () on Hangossa toimiva, Stiftelsen för Hangö sommaruniversitetin ylläpitämä ruotsinkielinen kesäyliopisto. Se on perustettu vuonna 1966.


title: Keski-Pohjanmaan kesäyliopisto

text: Keski-Pohjanmaan kesäyliopisto on Kokkolassa toimiva, Keski-Pohjanmaan Korkeakouluyhdistys r.y.:n ylläpitämä suomalainen kesäyliopisto. Se on perustettu vuonna 1965. Sivutoimipiste kesäyliopistolla on Pietarsaaressa. Vuonna 2015 yksittäisiä kursseja järjestettiin lisäksi Kaustisella.


title: Keski-Pohjanmaan kesäyliopisto

text: Vuonna 2015 Keski-Pohjanmaan kesäyliopisto järjesti eri toimipisteissään yhteensä 122 opintojaksoa, joille osallistui kaikkiaan 1 410 opiskelijaa. Opetusta annettiin vuonna 2015 yhteensä 2 251 oppituntia.


title: Porin kesäyliopisto

text: Porin kesäyliopisto on Porissa toimiva, Porin kaupungin ylläpitämä, vuonna 2014 perustettu suomalainen kesäyliopisto.


title: Porin kesäyliopisto

text: Vuonna 2015 Porin kesäyliopisto järjesti eri toimipisteissään yhteensä 69 opintojaksoa, joille osallistui kaikkiaan 2 232 opiskelijaa. Opetusta annettiin vuonna 2015 yhteensä 562 oppituntia.


title: Kainuun kesäyliopisto

text: Kainuun kesäyliopisto on Kajaanissa toimivan, Kainuun Korkeakouluyhdistys r.y.:n ylläpitämä suomalainen kesäyliopisto. Se on perustettu vuonna 1968. Vuonna 2015 yksittäisiä kursseja järjestettiin lisäksi Oulussa.


title: Kainuun kesäyliopisto

text: Vuonna 2015 Kainuun kesäyliopisto järjesti eri toimipisteissään yhteensä 359 opintojaksoa, joille osallistui kaikkiaan 1 518 opiskelijaa. Opetusta annettiin vuonna 2015 yhteensä 1 747 oppituntia.


title: Lapin kesäyliopisto

text: Lapin kesäyliopisto on Rovaniemellä toimiva, Rovaniemen koulutuskuntayhtymän ylläpitämä suomalainen kesäyliopisto. Se on perustettu vuonna 1962. Vuonna 2015 yksittäisiä kursseja järjestettiin lisäksi seuraavilla paikkakunnilla: Kemi, Kemijärvi, Kittilä, Muonio, Pello, Sodankylä, Tornio, Galway (Irlanti), Piitime (Ruotsi) ja Sør-Varanger (Norja).


title: Lapin kesäyliopisto

text: Vuonna 2015 Lapin kesäyliopisto järjesti eri toimipisteissään yhteensä 125 opintojaksoa, joille osallistui kaikkiaan 1 367 opiskelijaa. Opetusta annettiin vuonna 2015 yhteensä 2 303 oppituntia.


title: Kymenlaakson kesäyliopisto

text: Kymenlaakson kesäyliopisto on Kouvolan ja Kotkan kaupunkeja kotipaikkanaan pitävä, Kymenlaakson liiton ylläpitämä suomalainen kesäyliopisto. Se on perustettu vuonna 1967. Vuonna 2015 yksittäisiä kursseja järjestettiin lisäksi seuraavilla paikkakunnilla: Valkeakoski, Loviisa, Saarenmaa (Viro), Tartto (Viro), Tallinna (Viro), Pietari (Venäjä) ja Mijas Pueblo (Espanja.


title: Kymenlaakson kesäyliopisto

text: Vuonna 2015 Kymenlaakson kesäyliopisto järjesti eri toimipisteissään yhteensä 123 opintojaksoa, joille osallistui kaikkiaan 1 893 opiskelijaa. Opetusta annettiin vuonna 2015 yhteensä 3 890 oppituntia.


title: Mikkelin kesäyliopisto

text: Mikkelin kesäyliopisto on Mikkelissä toimiva, Mikkelin kesäyliopiston kannatusyhdistys r.y.:n ylläpitämä suomalainen kesäyliopisto. Se on perustettu vuonna 1970. Vuonna 2015 yksittäisiä kursseja järjestettiin lisäksi Joensuussa.


title: Mikkelin kesäyliopisto

text: Vuonna 2015 Mikkelin kesäyliopisto järjesti eri toimipisteissään yhteensä 281 opintojaksoa, joille osallistui kaikkiaan 2 491 opiskelijaa. Opetusta annettiin vuonna 2015 yhteensä 3 857 oppituntia.


title: Päijät-Hämeen kesäyliopisto

text: Päijät-Hämeen kesäyliopisto on Lahdessa toimiva, Päijät-Hämeen kesäyliopistoyhdistys r.y.:n ylläpitämä suomalainen kesäyliopisto. Se on perustettu vuonna 1963.


title: Päijät-Hämeen kesäyliopisto

text:
Vuonna 2015 Päijät-Hämeen kesäyliopisto järjesti eri toimipisteissään yhteensä 234 opintojaksoa, joille osallistui kaikkiaan 3 641 opiskelijaa. Opetusta annettiin yhteensä 3 343 oppituntia (2015).
Opetuksesta huomattava osa (154 opintojaksoa) oli avoimen yliopiston opetusta. Näille kursseille osallistui yhteensä 2 094 opiskelijaa, jotka suorittivat kursseilla yhteenlaskettuna 3 657 opintopistettä. Opettajakuntaan kuului yhteensä 89 henkilöä, joista avoimessa yliopistossa opetti 34, joista professoreja tai dosentteja oli 12. Muussa kuin avoimessa yliopisto-opetuksessa opetusta antoi 55 opettajaa.


title: Päijät-Hämeen kesäyliopisto

text: Päijät-Hämeen kesäyliopisto rahoitti toimintaansa ensisijaisesti opiskelijamaksuilla (53,5 % kaikista tuloista) ja valtion maksuosuudella (23,4 %). Kuntien maksuosuudet muodostivat 19,3 prosenttia ja hankkeista, tilauskoulutuksista tai muualta saatiin 3,8 % vuoden 2015 tuloista.


title: Vaasan kesäyliopisto

text:
Vuonna 2015 Vaasan kesäyliopisto järjesti eri toimipisteissään yhteensä 132 opintojaksoa, joille osallistui kaikkiaan 4 064 opiskelijaa. Opetusta annettiin vuonna 2015 yhteensä 3 491 oppituntia.
Opetuksesta osa (49 opintojaksoa) oli avoimen yliopiston opetusta. Näille kursseille osallistui yhteensä 608 opiskelijaa, jotka suorittivat kursseilla yhteenlaskettuna 2 202 opintopistettä. Opettajakuntaan kuului yhteensä 61 henkilöä, joista avoimessa yliopistossa opetti 30, joista professoreja tai dosentteja oli 14. Muussa kuin avoimessa yliopisto-opetuksessa opetusta antoi 31 opettajaa.


title: Vaasan kesäyliopisto

text: Vaasan kesäyliopisto rahoitti toimintaansa ensisijaisesti opiskelijamaksuilla (46,5 % kaikista tuloista) ja valtion maksuosuudella (29,7 %). Kuntien maksuosuudet muodostivat 17,8 prosenttia ja hankkeista, tilauskoulutuksista tai muualta saatiin 6,1 % vuoden 2015 tuloista.


title: Hämeen kesäyliopisto

text: Hämeen kesäyliopisto on Hämeenlinnassa toimiva, Hämeen liiton ylläpitämä suomalainen kesäyliopisto. Se on perustettu vuonna 1972. Vuonna 2015 yksittäisiä kursseja järjestettiin lisäksi seuraavilla paikkakunnilla: Forssa, Riihimäki, Urjala, Hattula, Kreeta (Kreikka), Santorini (Kreikka), Ateena (Kreikka) ja Tallinna (Viro).


title: Hämeen kesäyliopisto

text:
Vuonna 2015 Hämeen kesäyliopisto järjesti eri toimipisteissään yhteensä 242 opintojaksoa, joille osallistui kaikkiaan 6 143 opiskelijaa. Kesäyliopistossa annettiin yhteensä 5 513 antoi oppituntia (2015).
Opetuksesta huomattava osa (135 opintojaksoa) oli avoimen yliopiston opetusta. Näille kursseille osallistui yhteensä 1 682 opiskelijaa, jotka suorittivat kursseilla yhteenlaskettuna 3 978 opintopistettä. Opettajakuntaan kuului yhteensä 452 henkilöä, joista avoimessa yliopistossa opetti 73, joista professoreja tai dosentteja oli 22. Muussa kuin avoimessa yliopisto-opetuksessa opetusta antoi 379 opettajaa.


title: Hämeen kesäyliopisto

text: Hämeen kesäyliopisto rahoitti toimintaansa ensisijaisesti opiskelijamaksuilla (60,4 % kaikista tuloista) ja valtion maksuosuudella (22,3 %). Kuntien maksuosuudet muodostivat 14,7 prosenttia ja hankkeista, tilauskoulutuksista tai muualta saatiin 2,5 % vuoden 2015 tuloista.


title: Etelä-Karjalan kesäyliopisto

text: Etelä-Karjalan kesäyliopisto on Lappeenrantaa ja Imatraa päätoimipaikkoinaan pitävä, Itä-Suomen Yliopistoseura r.y.:n ylläpitämä suomalainen kesäyliopisto.


title: Etelä-Karjalan kesäyliopisto

text: Vuonna 2015 kesäyliopisto järjesti eri toimipisteissään yhteensä 268 opintojaksoa, joille osallistui kaikkiaan 4 290 opiskelijaa. Opetusta annettiin yhteensä 4 010 oppituntia (2015).


title: Etelä-Karjalan kesäyliopisto

text: Opetuksesta huomattava osa (145 opintojaksoa) oli avoimen yliopiston opetusta. Näille kursseille osallistui yhteensä 705 opiskelijaa, jotka suorittivat kursseilla yhteenlaskettuna 1 097 opintopistettä. Opettajakuntaan kuului yhteensä 387 henkilöä, joista avoimessa yliopistossa opetti 122, joista professoreja tai dosentteja oli 45. Muussa kuin avoimessa yliopisto-opetuksessa opetusta antoi 265 opettajaa.


title: Etelä-Karjalan kesäyliopisto

text: Etelä-Karjalan kesäyliopisto rahoitti toimintaansa ensisijaisesti opiskelijamaksuilla (62,4 % kaikista tuloista) ja valtion maksuosuudella (20,4 %). Kuntien maksuosuudet muodostivat 5,8 prosenttia ja muista avustuksista, hankkeista, tilauskoulutuksista tai muualta saatiin 11,4 % vuoden 2015 tuloista.


title: Etelä-Pohjanmaan kesäyliopisto

text: Etelä-Pohjanmaan kesäyliopisto on Seinäjoella toimiva, Etelä-Pohjanmaan Korkeakouluyhdistys r.y.:n ylläpitämä suomalainen kesäyliopisto. Se on perustettu vuonna 1961. Vuonna 2015 yksittäisiä kursseja järjestettiin lisäksi Alajärvellä ja Kauhavalla.


title: Etelä-Pohjanmaan kesäyliopisto

text:
Vuonna 2015 Etelä-Pohjanmaan kesäyliopisto järjesti eri toimipisteissään yhteensä 181 opintojaksoa, joille osallistui kaikkiaan 4 160 opiskelijaa. Opetusta annettiin vuonna 2015 yhteensä 2 585 oppituntia (2015).
Opetuksesta kappalemäärällisesti huomattava osa (101 opintojaksoa) oli avoimen yliopiston opetusta. Näille kursseille osallistui yhteensä 911 opiskelijaa, jotka suorittivat kursseilla yhteenlaskettuna 2 385 opintopistettä. Opettajakuntaan kuului yhteensä 83 henkilöä, joista avoimessa yliopistossa opetti 39, joista professoreja tai dosentteja oli 11. Muussa kuin avoimessa yliopisto-opetuksessa opetusta antoi 44 opettajaa.


title: Etelä-Pohjanmaan kesäyliopisto

text: Etelä-Pohjanmaan kesäyliopisto rahoitti toimintaansa ensisijaisesti opiskelijamaksuilla (41,3 % kaikista tuloista) ja valtion maksuosuudella (21,2 %). Kuntien maksuosuudet muodostivat 21,0 prosenttia ja hankkeista, tilauskoulutuksista tai muualta saatiin 16,5 % vuoden 2015 tuloista.


title: Wanrong

text: Wanrong (, 13. marraskuuta 1906, Peking – 20. kesäkuuta 1946, Yanji) oli Kiinan viimeinen keisarinna ja keisari Pu Yin puoliso. Hänen isänsä oli Qing-dynastian sisäministeri. Wanrong sai nuorena lähes vastaavanlaisen koulutuksen kuin pojatkin, mikä oli siihen aikaan Kiinassa harvinaista. Hän sai opetusta yhdysvaltalaiselta naisopettajalta Kielletyssä kaupungissa ja Tianjinissa.


title: Wanrong

text: Tarkasti ottaen Wanrong ei ollut keisarinna, koska Qing-dynastia oli syösty vallasta jo vuonna 1912. Pu Yi kuitenkin säilytti keisarin arvonimensä tämän jälkeenkin, ja Wanrong on mukana Qing-dynastian virallisessa hallitsijaluettelossa vuodelta 1928.


title: Wanrong

text: Keisari valitsi Wanrongin puolisokseen valokuvien perusteella, samoin kuin toisenkin vaimonsa. Häät pidettiin marraskuussa 1922 Wanrongin täytettyä 16 vuotta. Myös keisari itse oli silloin 16-vuotias. Avioliitosta ei tullut onnellista, eikä keisaripari saanut lapsia. Wanrong alkoi polttaa oopiumia ja addiktoitui.


title: Wanrong

text: Vuonna 1934 japanilaiset nimittivät Pu Yin Mantšukuon keisariksi, ja Wanrongista tuli Mantšukuon keisarinna. Hän synnytti tyttären palvelijalleen, mutta lapsi surmattiin.


title: Wanrong

text: Elokuussa 1945 Neuvostoliitto miehitti Mantšurian. Wanrong yritti paeta japanilaisen kälynsä Hiro Sagan kanssa Koreaan, mutta kiinalaiset kommunistit pidättivät heidät. Vankeudessa Hiro Saga hoiti oopiumin vieroitusoireista kärsivää Wanrongia, joka uskoi edelleen elävänsä hovin ja palvelijoiden keskellä.


title: Wanrong

text: Kesäkuussa 1946 Wanrong kuoli vankilassa aliravitsemukseen ja oopiumin vieroitusoireisiin. Hänen hautapaikkaansa ei tiedetä. Wanrongin nuorempi veli järjesti sisarelleen hautajaisseremonian Läntisillä Qing-haudoilla vuonna 2006.


title: Wanrong

text: Joan Chen näyttelee Wanrongia Bernardo Bertoluccin elokuvassa "Viimeinen keisari", jossa kyseisen roolihahmon nimenä on Wan Jung. Keisarinna käytti joskus myös länsimaista nimeä Elizabeth.


title: Karstun koulu

text: Karstun koulu on Lohjan Karstun kylässä toimiva pieni suomenkielinen alakoulu (luokka-asteet 1–6). Se kuuluu Anttilan yläkoulualueeseen.


title: Karstun koulu

text: Koulussa oli syksyllä 2010 hieman alle 30 oppilasta. Syksyllä 2015 oppilaita oli 39 ja syksyllä 2014 opettajakuntaa laskennallisesti 2,5 henkeä. Koulurakennukset ovat vuodelta 1920.


title: Turing Robotic Industries

text: Turing Robotic Industries (TRI tai Turing Robotic Industries Corporation) on yritys, joka rakentaa tietoturvaan painottuvaa mobiiliteknologiaa. Ensimmäinen yhtiön julkistama tuote on Turing Phone.


title: Turing Robotic Industries

text: Yritys on ilmoittanut käyttävänsä Salossa sijaitsevia Nokian vanhoja tuotantotiloja. Se vuokrasi Nokian vanhan koetehtaan keväällä 2016, mutta tammikuuhun 2018 mennessä se ei ollut aloittanut siellä tuotantoa.


title: Turing Robotic Industries

text: Yritys on tammi-helmikuun vaihteen 2018 tietojen mukaan ajautumassa konkurssiin, sillä se on maksukyvytön. Velkojia ovat muun muassa Shenzen Turing Industries, Ilkka Matinpalo ja Salon IoT Park.


title: Naantalin lukio

text: Naantalin lukio on Naantalissa toimiva lukio. Lukio luettelee erityispiirteisiinsä monipuolisen kielitarjonnan, laajat opintomahdollisuudet taito- ja taideaineissa sekä matkailualaan perehdyttävät opinnot. Naantalin lukiossa on opiskelijoita noin 330. Opiskelijoista noin viisi prosenttia on naapurikunnista kuten Maskusta, Raisiosta ja Turusta.


title: Turing Phone

text: Turing Phone on Turing Robotic Industriesin Sailfish OS -älypuhelin, joka tarjoaa päästä–päähän-salauksen ultra-turvalliseen viestintään sekä tavallista älypuhelinta kestävämmän tuotantoprosessin. Laite käyttää hajautettua tunnistamista kaiken viestinnän salaamiseen, ja siihen on asennettu valmiina julkinen avain sekä yksilöllinen salainen avain. Kun laite on yhteydessä toiseen Turing Phoneen, laitteet voivat suoraan tarkistaa toistensa identiteetin välttäen tarpeen tunnistuksen reitittämiseen Key Distribution Centeriin. TRI on kuvannut tuotetta ”suojatuksi viestintäverkoksi, joka on täysin eristetty kyberuhilta ja yksityisyyden murtamiselta. Tämän luottamuksen kehän sisällä käyttäjät voivat vaihtaa arkaluonteisia tietoja, kuten henkilötunnuksia tai pankkitunnuksia tietäen, että tieto tavoittaa vain laitteen, jolle se on tarkoitettu”, yhtiö sanoo.


title: Turing Phone

text: Laitteen oli aluksi tarkoitus perustua Android 5.0 -käyttöjärjestelmään, mutta se vaihdettiin Jollalta lisensoituun Sailfish OS:ään jossa on Turing UI -käyttöliittymä.


title: Turing Phone

text: Tietoturvallisuuden lisäksi laitteen runko on valmistettu -nimisestä materiaalista, jota valmistaja kutsuu ”taipumattomaksi” metalliksi, joka on ”titaania ja terästä vahvempaa sekä paremmin iskuja ja näytön rikkoutumista kestävää”.


title: Turing Phone

text: Puhelin julkaistaan kolmena muistiversiona, joista halvin maksaa 610 Yhdysvaltain dollaria. Cnet.comin artikkeli kutsui hinnoittelua korkeaksi, mutta totesi, että ”puhelin on suunnattu hyvin toimeentuleville ja turvallisuudestaan huolestuneille, eikä keskivertokuluttajille”. Turing Robotic Industries on ilmoittanut toimittaneensa ensimmäisen erän Turing Phoneja 12.7.2016, ja että toinen ja kolmas erä toimitetaan vastaavasti 22.7. ja 29.7. Turing phone on saanut suuren huomion Suomessa, koska he suunnittelevat puhelimen valmistettavan Salossa Nokian entisessä tehtaassa.


title: Samatan

text: Samatan on kunta Lounais-Ranskassa Gers'n departementissa Languedoc-Roussillon-Midi-Pyrénées'n alueella. Kaupunki oli Commingesin alueen linnoitettu keskus keskiajalla. Linna tuhoutui täysin satavuotisessa sodassa vuonna 1355 Mustan prinssin hyökkäyksessä.


title: Samatan

text: François de Belleforest, (1530-1583) historioitsija, runoilija ja kääntäjä.


title: Sammatin koulu

text:
Sammatin koulu on Lohjan Sammatissa toimiva suomenkielinen alakoulu (luokka-asteet 1–6). Se kuuluu Anttilan yläkoulualueeseen.
Syksyllä 2015 oppilaita oli 119 ja syksyllä 2014 opettajakuntaa laskennallisesti 7 henkeä. 2017 keväällä henkilökunnassa oli noin 13 henkilöä.
Vanha koulurakennus on vuodelta 1954. Uusi koulurakennus valmistui vanhan viereen vuonna 2014. Uudemmassa osassa sijaitsee mm. opetustilat, mediateekki, liikuntasali, ruokasali, opettajainhuone sekä teknisen-ja tekstiilityön tilat.


title: Mies joka rakasti naisia

text: Mies joka rakasti naisia ("L’Homme qui aimait les femmes") on François Truffaut’n ohjaama ranskalainen draamaelokuva vuodelta 1977. Truffaut teki myös käsikirjoituksen yhdessä Suzanne Schiffmanin ja Michel Fermaud’n kanssa. Elokuvan pääkuvaajana toimi Nestor Almendros, ja musiikin siihen teki Maurice Jaubert.


title: Mies joka rakasti naisia

text: Elokuvassa älykäs ja herkkä poikamies kirjoittaa muistelmiaan ja muistelee elämänsä monia naisia, joita hän metsästi lähes pakkomielteisesti.


title: Mies joka rakasti naisia

text: Truffaut kirjoitti tämän elokuvan käsikirjoitusta ollessaan Yhdysvalloissa tekemässä Steven Spielbergin elokuvaa "Kolmannen asteen yhteys" (1977), jossa hänellä oli yksi päärooleista. Hän pohjasi tarinan sekä omiin että ystävänsä Michel Fermaud’n kokemuksiin, ja Fermaud toimi kolmantena käsikirjoittajana. Elokuvan teemoihin vaikutti myös vuonna 1967 tapahtunut hyvän ystävän, näyttelijä Françoise Dorléacin kuolema auto-onnettomuudessa. Elokuvan teon aikoihin kuolivat Truffaut’n hyvät ystävät Roberto Rossellini ja Henri Langlois, ja hän alkoi itsekin olla jo iässä jossa ryhdytään miettimään omaa kuolevaisuutta.


title: Mies joka rakasti naisia

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Lombez

text: Lombez on kunta Lounais-Ranskassa Gers'n departementissa Languedoc-Roussillon-Midi-Pyrénées'n alueella.


title: Lombez

text: Kunnan nähtävyyksiä on 1300- ja 1400-luvuilla rakennettu goottilainen Sainte Marien katedraali. Se oli ennen sitä tavallinen kirkko, mutta kun Paavi Johannes XXII määräsi piispanistuimen Lombeziin, niin siitä rakennettiin katedraali. Ensimmäinen Lombezin piispa Roger de Comminges rakennutti katedraalin 41-metriä korkean kellotornin.


title: Mika Widgrén

text: Mika Widgrén (1. syyskuuta 1964 Lahti – 16. elokuuta 2009 Kapkaupunki) oli suomalainen taloustieteilijä. Hän työskenteli Turun kauppakorkeakoulun kansainvälisen talouden professorina. Ennen professuuria Widgrén työskenteli tutkijana Elinkeinoelämän tutkimuslaitoksessa, Yrjö Jahnssonin säätiön tutkimusjohtajana sekä professorina Tampereen yliopistossa. Widgrén oli myös Helsingin yliopiston dosentti. Widgrénin päätutkimuskohteena olivat Euroopan Unionin päätöksentekomekanismit ja hän oli EU:n päätöksentekorakenteiden huippuasiantuntija.


title: Moision koulu (Turku)

text: Moision koulu on Turun Moision kaupunginosassa toimiva alakoulu. Koulussa oli lukuvuonna 2015–2016 oppilaita 357.


title: Moision koulu (Turku)

text: Koulu perustettiin vuonna 1954, jolloin koulussa oli vain yksi luokka.


title: Moision koulu (Turku)

text: Vuonna 1955 rakennettiin Moision koululle yhä käytössä oleva kivirakennus. Sen on suunnitellut Poku Salo Maaseudun rakennustoimisto Oy:ssä. Sittemmin koulu on saanut lisäsiiven 1961, puisen lisärakennuksen opetuskäyttöön 1997, sen laajennuksen 2005 ja vuonna 2003 liikuntasalin, joka toimii myös juhlasalina. Vanhin koulurakennus peruskorjattiin vuonna 2007.


title: Moision koulu (Turku)

text: Koululla on oma lehtensä, suunnilleen kerran vuodessa julkaistava Mosari. Mosarin toimittamiseen on osallistunut koko koulu.


title: Adelen tarina

text: Adelen tarina ("L’Histoire d'Adèle H.") on François Truffaut’n ohjaama ranskalainen draamaelokuva vuodelta 1975. Truffaut teki myös käsikirjoituksen yhdessä Suzanne Schiffmanin, Jean Gruault’n ja Frances Vernon Guillen kanssa. Elokuvan pääkuvaajana toimi Néstor Almendros, ja musiikin siihen teki Maurice Jaubert.


title: Adelen tarina

text: Tositapahtumiin perustuvassa elokuvassa kirjailija Victor Hugon tytär Adèle Hugo rakastuu englantilaiseen sotilaaseen, muttei saa vastarakkautta ja menettää mielenterveytensä.


title: Adelen tarina

text: Vuoden 1974 paikkeilla Truffaut kiinnostui monien muiden aiheiden joukossa Victor Hugon tyttären Adèlen muistelmista ja päätti sovittaa ne elokuvaksi. Pääosaan hän valitsi 19-vuotiaan Isabelle Adjanin, jonka työnantaja, teatteri Comédie-Française, ei kuitenkaan tahtonut millään päästää näyttelijää elokuvatöihin.


title: Adelen tarina

text: "Adelen tarina" kuvattiin Guernseyssä sekä Goréen saarella Senegalin rannikolla vuoden 1975 alussa. Varsinkin Isabelle Adjanille pitkät kuvaukset eristyneissä kuvauspaikoissa olivat tiettävästi raskaita.


title: Adelen tarina

text: "Adelen tarina" menestyi huonosti Pariisin elokuvateattereissa, mutta paremmin Ranskan ulkopuolella. Erityisesti oltiin ihastuneita Adjanin tuoreisiin kasvoihiin, ja hän saikin roolistaan Oscar-ehdokkuuden.


title: Adelen tarina


title: Tytyrin koulu

text: Tytyrin koulu on Lohjalla kahdessa eri opetuspisteessä toimiva, noin 300 oppilaan suomenkielinen alakoulu. Se kuuluu Anttilan yläkoulualueeseen. Koulun opetuspisteet ovat:


title: Tytyrin koulu

text: Syksyllä 2015 oppilaita oli 297 ja syksyllä 2014 opettajakuntaa laskennallisesti 22,4 henkeä.


title: Tytyrin koulu

text: Vanha Tytyrin koulurakennus oli vuodelta 1962. Se purettiin sisäilmaongelmien vuoksi 2010-luvun keskivaiheilla. Sen oli suunnitellut sairaala-arkkitehtina tunnettu Reino Koivula. Sen korvannut Ojaniittytalo on uusi ja siinä toimii myös päiväkoti. Ojaniittytalo sijaitsee noin 1,2 kilometrin etäisyydellä Nummentaustan opetuspisteestä.


title: Englantilaiset naiset

text: Englantilaiset naiset ("Les Deux Anglaises et le Continent") on François Truffaut’n ohjaama ranskalainen draamaelokuva vuodelta 1971. Truffaut teki myös käsikirjoituksen yhdessä Jean Gruault’n kanssa Henri-Pierre Rochén romaanin pohjalta. Elokuvan pääkuvaajana toimi Néstor Almendros, ja musiikin siihen teki Georges Delerue.


title: Englantilaiset naiset

text: Elokuvassa äitinsä vaikutusvallasta kärsivä nuori ranskalaismies (Truffaut’n vakionäyttelijä Jean-Pierre Léaud) rakastuu kahteen englantilaistyttöön, joista toinen on vapaamielinen taiteilija ja toinen asenteiltaan tiukempi.


title: Englantilaiset naiset

text: 1970-luvun alussa Truffaut kärsi masennuksesta muun muassa hänen suhteensa Catherine Deneuveen kariuduttua. Lohtua toi Henri-Pierre Rochén romaani "Les Deux Anglaises et le Continent", jonka pohjalta Truffaut alkoi suunnitella uutta elokuvaa. Se kuvattiin Normandian rannikolla kesällä 1971.


title: Englantilaiset naiset

text: Marraskuussa 1971 ensi-iltansa saanut "Englantilaiset naiset" sai vaihtelevia arvosteluja. Sitä pidettiin kylmäkiskoisena ja liian realistisena, kun elokuvassa näytettiin muun muassa verisiä lakanoita toisen englantilaistytön neitsyyden menettämisen ilmentäjinä. Elokuva sai Ranskan ulkopuolella parempia arvioita kuin kotimaassaan, ja sen arvostus on vuosikymmenten mittaan kasvanut.


title: Englantilaiset naiset

text: "The New York Timesin" kriitikot valitsivat "Englantilaiset naiset" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Vibriot

text: Vibriot () ovat yleinen suolaisessa vedessä elävä bakteerisuku. Näitä gramnegatiivisia bakteereja esiintyy yleisesti merenelävissä ja kaloissa. Ne kasvavat sekä hapellisissa että hapettomissa oloissa. Tunnetuimpia patogeenisia lajeja on kolme: "V. cholerae" (koleran aiheuttaja), "V. parahaemolyticus", ja "V. vulnificus" Kaikkiaan vibrioita tunnetaan muutamia kymmeniä lajeja. Ne leviävät tyypillisesti ihmiseen meri- tai murtoveteen joutuneen haavan tai veden saastuttamien kypsentämättömien merenelävien ja kalojen tai muiden elintarvikkeiden välityksellä. Yhdysvalloissa vibrioinfektiot ovat tavallisimpia kesäkaudella (touko-lokakuussa) meriveden lämpötilan ollessa tavanomaista korkeampi.


title: Vibriot

text: Yhdysvalloissa vibriot aiheuttavat CDC:n mukaan arviolta 80 000 sairastumista ja 100 kuolemaa vuosittain. Ei-koleraa aiheuttavien vibrioiden aiheuttamien infektioiden määrän arvioidaan kuitenkin lisääntyneen. Kaikkiaan Yhdysvalloissa sairastuu noin 124 000:een ja kuolee noin 3 000 henkeä elintarvikkeiden välityksellä vuosittain.


title: Vibriot

text: Maailmanlaajuisesti tarkasteltaessa luvut ovat huomattavasti suurempia, sillä vibriot aiheuttavat suurimman osan merenelävien välityksellä ihmiseen leviävistä sairauksista. Seuraukset voivat olla hyvin vakavia. Esimerkiksi "Vibrio vulnificus" -haavainfektion saaneiden potilaiden kuolleisuus on ilman hoitoa 25 % luokkaa. Bakteereja sisäisesti nauttineilla ja verenmyrkytykseen edenneillä potilailla kuolleisuus on jo 50 %; kuolema seuraa tyypillisesti 48 tunnin sisällä infektiosta. Shokkivaiheessa sairaalahoitoon edenneiden potilaiden kuolleisuus on 33 % luokkaa.


title: The Random House Encyclopedia

text: The Random House Encyclopedia on vuonna julkaistu yksiosainen englanninkielinen tietosanakirja. Kirjasta tehtiin kaksi painosta vuonna 1972 ja 1990. Kirja on jaettu kahteen osioon "Colorpedia", jossa on pitkiä artikkeleita eri aiheista ja "Alphapedia", jossa on aakkosjärjestyksessä lyhyitä artikkeleita. Vuoden 1990 painoksesta tehtiin myös sähköinen versio MS-DOS 3.3 käyttöjärjestelmälle, jota jaettiin kuudellatoista 5 ¼ levykkeellä ja myös kahdeksalla 3 ½ levykkeellä. Siinä on yli 20 000 artikkelia.


title: Taskurahat

text: Taskurahat ("L’Argent de poche") on François Truffaut’n ohjaama ranskalainen komediaelokuva vuodelta 1976. Truffaut teki myös käsikirjoituksen yhdessä luottokirjoittajansa Suzanne Schiffmanin kanssa. Elokuvan pääkuvaajana toimi Pierre William Glenn, ja musiikin siihen teki Maurice Jarre.


title: Taskurahat

text: Useista toisiinsa lomittuvista tarinoista koostuvassa, eri-ikäisistä lapsista kertovassa elokuvassa päähahmoja ovat vanttera ja ujo Patrick (Geory Desmouceaux) sekä kaveriensa hyljeksimä resuinen Julien (Philippe Goldman). Tapahtumapaikkana on Keski-Ranskan Auvergnen alueen pieni maaseutukaupunki nimeltä Thiers.


title: Taskurahat

text: Synkän "Adelen tarinan" jälkeen tehty, humoristinen ja kepeä mutta kuitenkin realistinen "Taskurahat" sai hyvän palautteen sekä kriitikoilta että yleisöltä, vaikka sitä myös arvosteltiin liiasta sentimentaalisuudesta.


title: Taskurahat

text: Suomessa elokuva sai teatteriensi-iltansa vasta pari vuotta valmistumisensa jälkeen joulukuussa 1978. Suomen televisiokanavilla "Taskurahat" on esitetty 1986, 1990 ja 1994.


title: Ammattiopisto Livia

text: Ammattiopisto Livia on Kaarinan, Paimion ja Paraisten kaupungeissa toimiva kaksikielinen ammattioppilaitos. Siellä opiskelee noin 1 000 opiskelijaa.


title: Ammattiopisto Livia

text: Oppilaitos on perustettu 1.1.2011 Kaarinan, Paimion ja Paraisten kaupunkien ammatillisen koulutusten yhdistyessä. Uuteen Peimarin koulutuskuntayhtymään ja sen Ammattiopisto Liviaan siirtyivät aiemmat Kaarinan sosiaali- ja terveysalan oppilaitos, Suomen kalatalous- ja ympäristöinstituutti sekä Varsinais-Suomen maaseutuoppilaitos.


title: Ammattiopisto Livia

text: Ammattiopistoon kuuluu kolme opistoa neljässä eri toimipisteessä:


title: Saimaan ammattiopisto Sampo

text: Saimaan ammattiopisto Sampo on Lappeenrannassa, Imatralla ja Ruokolahdella toimiva yhteensä 4 230 opiskelijan ammattioppilaitos. Saimaan ammattiopisto Sampo syntyi 1.8.2013 Etelä-Karjalan ammattiopiston ja Etelä-Karjalan aikuisopiston yhdistyessä.


title: Saimaan ammattiopisto Sampo

text: Saimaan ammattiopisto Sammon toiminnasta vastaa Etelä-Karjalan koulutuskuntayhtymä, joka on yhdeksän jäsenkunnan perustama koulutustoimintaan keskittynyt kuntayhtymä. Mukana koulutuskuntayhtymässä ovat Imatra, Lappeenranta, Lemi, Luumäki, Parikkala, Rautjärvi, Ruokolahti, Savitaipale ja Taipalsaari.


title: Saimaan ammattiopisto Sampo

text: Ammattiopiston henkilökuntaan kuului vuonna 2016 yhteensä 476 ihmistä (noin 436 henkilötyövuotta). Oppilaitoksen vuosibudjetti (menot) 2016 on noin 35 miljoonaa euroa.


title: Saimaan ammattiopisto Sampo

text: Saimaan ammattiopisto Sampon toimipisteet:


title: Saimaan ammattiopisto Sampo

text: Toukokuussa 2016 uutisoitiin selvityksestä, jolla kartoitetaan voitaisiinko muista ammattiopiston Lappeenrannan toimipisteistä erillään sijaitsevan Tukkikadun toimipisteestä luopua.


title: Porvoo International College

text: Porvoo International College, myös muodossa Point College, on Porvoon Näsin kaupunginosassa toimiva kolmikielinen yli 700 opiskelijan ammattioppilaitos. Henkilökuntaan kuuluu noin 70 ihmistä. Koulutustoiminta on keskittynyt kaupan ja terveydenhuollon alaan. Point College syntyi vuonna 2012, kun vuonna 1958 perustettu Borgå handelsläroverk ja vuonna 1989 perustettu Porvoon terveydenhuolto-oppilaitos yhdistettiin.


title: Porvoo International College

text: Oppilaitoksen taustalla on osakeyhtiömuotoinen yritys, jonka omistajia ovat olleet alueen kunnat ja yritykset. Kesäkuussa ilmoitettiin, että aiemmin vähemmistöosakkaana (35,1 % omistusosuus) ollut Porvoon kaupunki oli tuolloin hankkinut 51,2 prosentin osake-enemmistön Porvoo International College -osakeyhtiöstä. Näin Point Collage -ammattioppilaitoksen toiminnasta vastanneesta yhtiöstä tuli Porvoon kaupungin tytäryhtiö. Uutisten mukaan Porvoon kaupungin odotetaan omistusmuutoksen seurauksena osallistuvan ponnekkaammin ammattioppilaitokselle kaivatun uudisrakennuksen edistämiseen.


title: Porvoo International College

text: Viime vuosina on ollut esillä useita erilaisia ratkaisuja turvata ruotsinkielisen keskiasteen ammatillisen opetuksen jatkuminen itäisellä Uudellamaalla. Keskustelussa on ollut esillä esimerkiksi eri ammattioppilaitosten tiiviimpi yhteistyö tai yhdistäminen (kuten Point College ja Inveon; seudun ruotsinkielisiä ammattioppilaitoksia myös Prakticum ja Amisto) saman katon alle uudisrakennukseen, sekä tiiviimpi yhteistyö seudun ruotsinkielisten lukioiden kanssa.


title: Porvoo International College

text: Point Collegen uusi rakennus valmistuu Porvoon Länsirannalle vuonna 2018. Ennen uuden rakennuksen valmistumista Point College toimii kolmessa osoitteessa:


title: Marianne Kiukkonen

text: Marianne Kiukkonen (s. 1968 Savonlinna) on suomalainen yrittäjä ja entinen poliisi, joka on esiintynyt muun muassa televisiosarjassa "Poliisit".


title: Marianne Kiukkonen

text: Vuosina 1993–1994 Kiukkonen oli mukana Renny Harlinin tuottamassa "Gladiaattorit"-sarjassa nimellä ”Amazoni”. Myöhemmin 1990-luvulla hän toimi fitness-ammattilaisena ja osallistui Suomen vahvin nainen -kilpailuun vuonna 2000. Kiukkonen esiintyi julkisuudessa myös silloisen kumppaninsa Tony Halmeen kanssa. Hän aloitti opiskelun poliisikoulussa vuonna 2003 ja on valmistumisensa jälkeen työskennellyt laivapoliisina sekä Helsingin järjestyspoliisissa. Vuonna 2012 Kiukkonen esiintyi Jim-kanavan esittämässä "Poliisit"-sarjassa, jonka markkinoinnissa käytettiin hyväksi Kiukkosen ja keihäänheittäjä Taina Kolkkalan julkkistaustoja.


title: Marianne Kiukkonen

text: Eduskuntavaaleissa 2015 Kiukkonen oli Itsenäisyyspuolueen ehdokkaana Helsingin vaalipiirissä, mutta ei tullut valituksi.


title: Marianne Kiukkonen

text: Lokakuussa 2014 Kiukkonen tuomittiin sakkoihin luvattomasta tietojen urkinnasta. Hän oli katsellut salaisia tietoja ilman virkatehtäviin liittyvää syytä sekä välittänyt niitä rikoksesta epäiltynä olleelle tuttavalleen. Käräjäoikeuden mukaan Kiukkonen syyllistyi kahteen henkilörekisteririkokseen ja kahteen virkavelvollisuuden rikkomiseen. Lisäksi Kiukkosta epäiltiin virkavelvollisuuden rikkomisesta, kun hän oli virkapuvussaan vieraillut Helsingin vankilassa tapaamassa huumerikoksista tuomittua MC Cannonball -moottoripyöräjengin jäsentä. Rikosepäilyn mukaan kyse oli yksityisestä tapaamisesta. Vuonna 2006 Kiukkonen sai 50 päiväsakkoa kuolemantuottamuksesta ja liikenneturvallisuuden vaarantamisesta, kun hän oli autollaan törmännyt pyöräilevään mieheen. Heinäkuussa 2016 uutisoitiin Kiukkosen olevan jäsenenä rikostutkinnassa olevan "MV-lehden" suljetussa Facebook-ryhmässä, mutta poliisin mukaan se ei vaaranna tutkintaa.


title: Kauppaopisto Optima

text: Kauppaopisto Optima - Handelsinstitutet Optima on Optima-kuntayhtymän ylläpitämä, pääosin ruotsinkielistä opetusta antava kaupallisen alan ammattioppilaitos, joka antaa opetusta Pietarsaaressa ja Uusikaarlepyyssä. Taustalla olevaan kuntayhtymän omistaa seitsemän kuntaa yhdessä: Pietarsaari, Pedersöre, Luoto, Uusikaarlepyy, Kruunupyy, Vöyri ja Kokkola.


title: Kauppaopisto Optima

text: Kauppaopisto Optimassa opiskelee ammatillista perustutkintoa noin 1 400 opiskelijaa, joista 1 100 nuorisopuolella ja 300 aikuiskoulutuksessa. Työvoimapoliittisessa koulutuksessa on noin 100 henkeä vuosittain ja ammattiopiston järjestämille kursseille osallistuu vuosittain noin 3 000 henkeä. Opetus- ja kulttuuriministeriö on arvioinut Optiman vuosina 2011–2016 vuosittain Suomen parhaaksi ammatilliseksi kouluttajaksi. Henkilökuntaa on noin 260.


title: Kauppaopisto Optima

text: Optiman historia juontaa alkunsa vuodesta 1959, jolloin perustettiin Pietarsaaren ruotsinkielisen ammattikoulun kuntainliitto (Yrkesskolan i Jakobstad, kommunalförbundet). Perustamisvaiheessa mukana oli kuusi silloista kuntaa; osallistujia tuli lisää jo seuraavan vuonna. Ruotsinkielinen Pietarsaaren ammattikoulu aloitti opetustoimintansa vuonna 1962 52 oppilaan oppilaitoksena, jossa oli aluksi metalli‐, sähkö‐ ja ompeluosasto. Sittemmin niin kuntainliiton kuin oppilaitoksen nimi sekä koulutusalojen kattavuuskin on muuttunut useasti. Nimen Optima kuntainliitto otti käyttöön vuonna 2003. Vuosina 2009 ja 2014 tehtiin organisaatiomuutoksia.


title: Boulogne-sur-Gesse

text: Boulogne-sur-Gesse on kunta Lounais-Ranskassa Haute-Garonnen departementissa Languedoc-Roussillon-Midi-Pyrénées'n alueella.


title: Boulogne-sur-Gesse

text: Kunnan nähtävyyksiä on sisterssiläismunkki Bonnefontin vuonna 1180 perustama luostari Bénisson-Dieu de Nizors. Kaupungintalon vieressä oleva kirkko "Notre Dame de l'Assomption" on rakennettu 1300-luvulla. Kirkon freskot kertovat Katariina Aleksandrialaisen elämästä ja marttyyrikuolemasta.


title: Brianstorm

text: Brianstorm on englantilaisen indie rock-yhtye Arctic Monkeysin kappale. Se julkaistiin ensimmäisenä singlenä yhtyeen toiselta albumilta "Favourite Worst Nightmare". Single julkaistiin 16. huhtikuuta 2007, kaksi viikkoa ennen albumin julkaisua.


title: Brianstorm

text: Kappale sijoittui Britannian singlelistalla toiselle sijalle ”Brianstorm” on säilynyt yhtenä yhtyeen tunnetuimmista kappaleista.


title: Brianstorm

text: Kappale on rytmiltään huomattavasti nopeampi verrattuna Arctic Monkeysin aiempaan tuotantoon. ”Brianstorm” oli mukana Guitar Hero 5 -videopelissä vuonna 2009.


title: Ilmajousitus

text: Ilmajousitus on eräänlainen ajoneuvon jousitus joka toimii sähköisellä tai moottorikäyttöiselä ilmapumpulla tai kompressorilla. Tämä kompressori pumppaa ilmaa joustaviin palkeisiin, jotka on yleensä valmistettu kankaalla vahvistetusta kumista. Ilmanpaine täyttää palkeet, ja nostaa alustan akselilta. Raskaassa kalustossa yleisesti käytetään ilmajousitusta, jossa ilma tai muu kaasu on säilöttynä sylinteriin palkeeseen tai muuhun säiliöön.


title: Françoise Dorléac

text: Françoise Paulette Louise Dorléac (21. maaliskuuta 1942 Pariisi – 26. kesäkuuta 1967 Villeneuve-Loubet) oli ranskalainen näyttelijä. Hän näytteli 1960-luvulla muutamissa huippuohjaajien ranskan- ja englanninkielisissä elokuvissa, kunnes kuoli vain 25-vuotiaana liikenneonnettomuudessa Ranskan Rivieralla. Hän oli näyttelijä Catherine Deneuven vanhempi sisar.


title: Françoise Dorléac

text: Françoise Dorléacin läpimurto tapahtui François Truffaut’n elokuvassa "Pehmeä iho" vuonna 1964. Viimeiseksi elokuvaksi jäi Jacques Demyn ja Michel Legrandin musiikkielokuva "Rochefortin tytöt". Hän näytteli myös valtaosin Suomessa kuvatussa brittiläisessä vakoiluelokuvassa "Miljardin dollarin aivot".


title: Françoise Dorléac

text: Kesäkuun lopulla 1967 Françoise Dorléac törmäsi Nizzan lähellä vuokraamallaan Renault 10 -henkilöautolla liikennemerkkiin, jolloin auto kierähti katolleen ja syttyi palamaan. Dorléac kuoli onnettomuudessa.


title: Turkin vallankaappausyritys 2016

text: Turkin vallankaappausyritys 2016 oli heinäkuun 15. ja 16. päivän välisenä yönä Turkin Ankarassa ja Istanbulissa Turkin armeijan tekemä sotilaallinen operaatio. Myöhemmin armeija tiedotti ottaneensa maassa vallan ja julisti maahan ulkonaliikkumiskiellon. Maan pääministeri Binali Yıldırım kertoi televisiolähetyksessä, että Ankarassa on meneillään armeijan johtama vallankaappaus. Presidentti Recep Tayyip Erdoğan kehoitti televisiohaastattelussa myöhemmin kannattajiaan nousemaan armeijaa vastaan ja menemään kaduille. Ankaran kansainväliselle lentokentälle saapui panssarivaunuja. Sotilaita näkyi kaduilla liikekannalla ja Ankarassa kuului ammuskelun ääniä. Istanbulissa kaksi merkittävintä Bosporinsalmen ylittävää siltaa suljettiin. Armeijan keskustoimiston tiloissa otettiin panttivankeja.


title: Turkin vallankaappausyritys 2016

text: Seuraavana aamuna Erdoganin hallitus arvioi vallankaappauksen epäonnistuneen. Armeija ilmoitti jatkavansa vallankaappausta. Yöllisissä ammuskeluissa on arvioitu menehtyneen 60 ihmistä.


title: Turkin vallankaappausyritys 2016

text: Arvellaan, että Yhdysvalloissa asuva Turkin oppositiojohtaja Fethullah Gülen olisi kaappauksen organisaattori. Hänen Hizmet-järjestönsä kielsi arvelun ja totesi järjestön kannattavan Turkin rauhanomaista kehittämistä. Hän on jopa väläyttänyt, että kyseessä saattaa olla lavastus. Turkin pääministeri Binali Yıldırım on uhannut Yhdysvaltoja Gülenin suojelemisen takia ainakin epäsuorasti jopa sodalla, ja Syyrian ja Irakin jihadisteja vastaan käytettyyn Incirlikin lentotukikohtaan on pääsy estetty.


title: Turkin vallankaappausyritys 2016

text: Vallankaappauksen epäonnistuttua presidentti Erdogan käski pidättää tuhansia tuomareita ja syyttäjiä mukaan lukien perustuslakituomioistuimen ja korkeimman oikeuden jäseniä. Myöhemmin kymmeniätuhansia opetusalan henkilöitä rehtoreista opettajiin irtisanottiin tehtävistään muuan muassa epäiltyinä terrorismista.


title: Randeep Hooda

text: Randeep Hooda (s. 20. elokuuta 1976 Rohtak, Haryana) on intialainen näyttelijä, joka työskentelee hindinkielisissä elokuvissa. Ennen elokuvauraansa hän työskenteli mallina ja näytteli teatterissa. Hänen ensimmäinen elokuvaroolinsa oli Mira Nairin ohjaamassa draamakomediassa "Monsoon Wedding" vuonna 2001.


title: Stipe Miocic

text: Stipe Miocic (s. 19. elokuuta 1982 Euclid, Ohio) on yhdysvaltalainen vapaaottelija. Hän oli UFC:n raskaansarjan mestari 2016–2018 välisenä aikana.


title: Stipe Miocic

text: Miocic syntyi yhdysvalloissa kroatialaisille vanhemmille. Hän pelasi Eastlake North High Schoolissa baseballia, jalkapalloa ja harrasti myös painia. Opiskeltuaan Clevelandin osavaltionyliopistossa ja Trevecca Nazarene yliopistossa hän sai kiinnostusta Major League Baseball seuroilta.